Avviż Legali Importanti

|

52008PC0380

Proposta għal deċiżjoni tal-Parlament u tal-Kunsill li temenda d-Deċiżjoni 2001/470/KE ta1-Kunsill li tistabbilixxi Netwerk Ġudizzjarju Ewropew fil-materji ċivili u kummerċjali  /* KUMM/2008/0380 finali - COD 2008/0122 */

	[pic] | KUMMISSJONI TAL-KOMUNITAJIET EWROPEJ |Brussel 23.6.2008KUMM(2008) 380 finali2008/0122 (COD)Proposta għalDEĊIŻJONI TAL-PARLAMENT U TAL-KUNSILLli temenda d-Deċiżjoni 2001/470/KE ta1-Kunsill li tistabbilixxi Netwerk Ġudizzjarju Ewropew fil-materji ċivili u kummerċjali(preżentata mill-Kummissjoni)MEMORANDUM TA’ SPJEGAZZJONI1. IR-RAĠUNI U L-GĦANIJIET TAL-PROPOSTA1.1 IntroduzzjoniFit-28 ta’ Mejju 2001, il-Kunsill adotta d-Deċiżjoni Nru 2001/470/KE li tistabbilixxi Netwerk Ġudizzjarju Ewropew fil-materji ċivili u kummerċjali bejn l-Istati Membri, ħlief għad-Danimarka, (minn issa ’l quddiem “id-Deċiżjoni”)[1] applikabbli mill-1 ta’ Diċembru 2002.Il-ħolqien ta’ Netwerk Ġudizzjarju Ewropew fil-qasam ċivili u kummerċjali (minn issa ’l quddiem “Netwerk”) għandu l-oriġini tiegħu fl-idea li t-twaqqif gradwali ta’ spazju ta’ libertà, ta’ sigurtà u ta’ ġustizzja kien jirrikjedi titjib, simplifikazzjoni u tħaffif tal-kooperazzjoni ġudizzjarja bejn l-Istati Membri. In-netwerk kellu wkoll jippromwovi l-aċċess taċ-ċittadini għall-ġustizzja fil-qafas ta’ tilwim transkonfinali permezz ta’ l-implimentazzjoni gradwali ta’ sistema ta’ informazzjoni maħsuba għall-pubbliku.Fil-bidu ta’ l-2008, in-netwerk kien jinkludi 437 membru, maqsuma f’erba’ kategoriji, jiġifieri 102 punt ta’ kuntatt, 140 awtorità ċentrali (Art. 2§1, b), 12-il maġistrat ta’ kooperazzjoni u 181 awtorità ġudizzjarja oħra attivi fil-qasam tal-kooperazzjoni ġudizzjarja.Il-Kummissjoni tieħu ħsieb l-organizzazzjoni, il-presidenza u s-segretarjat tal-laqgħat tan-netwerk. Il-laqgħat tal-punti tal-kuntatt jiġu organizzati ta’ l-anqas darba kull semestru. Bejn il-11 ta’ Frar 2003 u l-31 ta’ Jannar 2008 ġew organizzati dsatax-il laqgħa tal-punti tal-kuntatt, jiġifieri medja ta’ erbgħa fis-sena. Il-membri kollha tan-netwerk iltaqgħu kull sena mill-2002.1.2 Il-kuntest ġenerali tal-proposta u konsultazzjonijietL-Artikolu 19 tad-Deċiżjoni jipprevedi li l-Kummissjoni tippreżenta rapport lill-Parlament Ewropew, lill-Kunsill u lill-Kumitat Ekonomiku u Soċjali rigward l-applikazzjoni tagħha li jista’ jkollha magħha proposti rigward l-adozzjoni tad-Deċiżjoni. Dan ir-rapport irid jeżamina l-kwistjonijiet ta’ l-aċċess u ta’ l-assoċjazzjoni tal-professjonijiet legali għall-ħidmiet tagħha u dak ta’ aċċess dirett eventwali tal-pubbliku għall-punti ta’ kuntatt tan-netwerk.Din il-proposta hija bbażata fuq il-konsultazzjonijet wiesa’ tal-partijiet differenti konċernati, partikolarment fil-qafas ta’ dan netwerkin-netwerk. Fil-qafas tal-preparazzjoni tar-rapport diġà msemmi, il-Kummissjoni ordnat studju dwar il-ħidma tan-netwerk (minn issa ’l quddiem “l-istudju”), imwettaq bejn Diċembru 2004 u Mejju 2005[2].Fuq il-bażi ta’ dan l-istudju u fuq il-konsultazzjonijet imwettqa mill-2004 fi ħdan in-netwerk, il-Kummissjoni ppreżentat rapport dwar l-applikazzjoni tad-Deċiżjoni[3] fis-16 ta’ Mejju 2006. F’dan ir-rapport ibbażat fuq l-Artikolu 19 tad-Deċiżjoni, il-Kummissjoni kkonkludiet li, b’mod ġenerali, netwerkin-netwerk tejjeb il-kooperazzjoni ġudizzjarja bejn l-Istati Membri.Madankollu, dan ir-rapport kien jirrileva ċerti nuqqasijiet fl-operat tan-netwerk. Il-Kummissjoni nnutat li dan għadu l-bogħod milli jiżviluppa l-potenzjalitajiet tiegħu kollha, u li huwa neċessarju li jkollu l-mezzi neċessarji għat-twettiq ta’ ħidmietu. Il-Kummissjoni enfasizzat ukoll l-importanza tan-netwerk bħala għodda essenzjali għat-twettiq ta’ żona Ewropea ta’ ġustizzja vera.B’reazzjoni għal dan ir-rapport tal-Kummissjoni, il-Kunsill tal-Ġustizzja u ta’ l-Affarijiet Interni adotta konklużjonijiet bejn id-19 u l-20 ta’ April 2007 li jikkonċernaw netwerkin-netwerk ġudizzjarju Ewropew[4].1.3 L-għan ġenerali tal-propostaL-għan ġenerali tal-proposta huwa li ssaħħaħ ir-rwol tan-netwerk fil-kompiti tiegħu ta’ kooperazzjoni ġudizzjarja bejn l-Istati Membri, u partikolarment l-applikazzjoni effettiva u konkreta mill-imħallfin u mill-professjonisti l-oħra tal-liġi ta’ l-atti Komunitarji u l-ftehim fis-seħħ bejn l-Istati Membri. Din għandha wkoll l-iskop li ssaħħaħ ir-rwol tan-netwerk fil-qasam ta’ aċċess effettiv taċ-ċittadini għall-ġustizzja fil-qafas tat-tilwim transkonfinali.Dawn l-għanijiet jirriżultaw mit-twettiq tal-Programm ta’ l-Aja bl-isem “Insaħħu l-libertà, is-sigurtà u l-ġustizzja fl-Unjoni Ewropea”, adottat mill-Kunsill Ewropew fl-4 u l-5 ta’ Novembru 2004[5], (minn issa ‘’l quddiem imsejjaħ “il-Programm ta’ l-Aja”) li jiddikjara li jridu jiġu permessi sforzi supplementari sabiex jiġi faċilitat fil-futur l-aċċess għall-ġustizzja u l-kooperazzjoni ġudizzjarja fil-qasam ċivili. Il-proposta ta’ reviżjoni tad-deċiżjoni li tistabbilixxi n-netwerk tidher fil-Pjan ta’ Azzjoni tal-Kunsill u tal-Kummissjoni li jimplimenta l-programm ta’ l-Aja tat-2 ta’ Ġunju 2005[6].Ta’ min wieħed jenfasizza li wara d-dħul fis-seħħ tad-deċiżjoni li tistabbilixxi n-netwerk, diversi strumenti Komunitarji fil-qasam tal-ġustizzja ċivili ġew adottati, huma applikabbli jew ser isiru applikabbli fil-viċin[7]. L-implimentazzjoni konkreta u effikaċi ta’ dawn l-istrumenti kollha sseħħ permezz ta’ tisħiħ tar-rwol tan-netwerk, partikolarment sabiex jaffaċċja t-tkabbir previdibbli tat-talbiet ta’ informazzjoni u ta’ kooperazzjoni li jirriżultaw minn dan.Barra minn dan, sabiex jiġu implimentati b’mod effikaċi l-atti Komunitarji u internazzjonali relattivi għal-liġi applikabbli, in-netwerk ser ikollu jiżviluppa progressivament l-attivitajiet ta’ assistenza tiegħu għall-qrati u għall-awtoritajiet l-oħra għall-applikazzjoni tal-liġi barranija.Din il-proposta għalhekk għandha l-għan li tagħti qafas ġuridiku mġedded, organizzazzjoni aktar effikaċi u mezzi msaħħa lin-netwerk sabiex fil-futur ikun jista’ jimponi ruħu fil-qafas taż-żona ta’ ġustizzja Ewropea bħala l-mekkaniżmu essenzjali ta’ kooperazzjoni bejn il-partijiet involuti kollha tal-ġustizzja ċivili.2. L-ELEMENTI ĠURIDIĊI TAL-PROPOSTA2.1 Il-bażi ġuridikaIl-bażi ġuridika ta’ din il-Proposta hija l-punt c) ta’ l-Artikolu 61 tat-Trattat, li jagħti lill-Komunità kompetenzi biex tistabblixxi miżuri fil-qasam tal-kooperazzjoni ġudizzjarja fil-kamp ċivili stipulati fl-Artikolu 65, konformi mat-tieni inċiż tal-paragrafu 5 ta’ l-Artikolu 67, skond il-proċedura ta’ kodeċiżjoni regolata mill-Artikolu 251 tat-Trattat.Id-Danimarka ma tipparteċipax fl-adozzjoni ta’ din id-Deċiżjoni u mhix marbuta magħha, u l-anqas m’hi suġġetta għall-applikazzjoni tagħha skond l-Artikoli 1 u 2 tal-Protokoll fuq il-pożizzjoni tad-Danimarka kif anness mat-Trattat dwar l-Unjoni Ewropea u t-Trattat li jistabbilixxi l-Komunità Ewropea. [Din ma tapplikax ukoll għar-Renju Unit u għall-Irlanda, ħlief f’każ fejn huma jixtiequ japplikawha, f’konformità ma’ l-Artikolu 3 tal-Protokoll dwar il-pożizzjoni tar-Renju Unit u ta’ l-Irlanda anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea.]2.2 Il-prinċipju tas-sussidjarjetàMinħabba li l-għanijiet ta’ din id-Deċiżjoni, jiġifieri t-tisħiħ tal-kooperazzjoni ġudizzjarja bejn l-Istati Membri, kif ukoll l-aċċess effettiv għall-ġustizzja minn persuni li jaffaċċjaw tilwim transkonfinali, ma jistgħux jitwettqu b’mod koordinat u suffiċjenti mill-Istati Membri, u għalhekk jistgħu jitwettqu biss fil-livell Komunitarju, il-Komunità tista’ tieħu miżuri, f’konformità mal-prinċipju tas-sussidjarjetà stabbilit fl-Artikolu 5 tat-Trattat. L-għażla ta’ att Komunitarju vinkolanti, f’forma ta’ deċiżjoni, hija ġustifikata mill-bżonn li d-dispożizzjonijiet tiegħu jiġu applikati b’mod uniformi mill-Istati Membri kollha sabiex jintlaħqu l-għanijiet tagħhom.2.3 Il-prinċipju tal-proporzjonalitàId-Deċiżjoni proposta għandha l-għan prinċipali li ssaħħaħ b’mod koordinat u omoġenju l-kooperazzjoni ġudizzjarja bejn l-Istati Membri, prinċiparjament minħabba l-effett ta’ strutturi tan-netwerk li diġà jeżistu. Din ma taffetwax partikolarment il-mekkaniżmi ta’ kooperazzjoni li diġà jeżistu fl-Istati Membri bħal dawk stipulati fil-punti (b) sa (d) tal-paragrafu 1 ta’ l-Artikolu 2 u tibbaża fuq titjib tal-kooperazzjoni bejn il-komponenti differenti tan-netwerk. Il-parteċipazzjoni fin-netwerk tal-professjonijiet legali ser issir fuq il-bażi ta’ ħatra fost l-Istati Membri u ser tikkontribwixxi biex tkabbar il-mezzi ta’ azzjoni għad-dispożizzjoni tan-netwerk.Skond il-prinċipju tal-proporzjonalità hekk kif iddikjarat fl-Artikolu 5 tat-Trattat, din il-Proposta għal Deċiżjoni għalhekk ma teċċedix dak li huwa neċessarju biex jintlaħqu l-għanijiet tagħha.3. L-IMPLIKAZZJONIJIET BAĠITARJI U FINANZJARJIIl-proposta tistrieħ, fil-parti l-kbira tagħha, fuq kollaborazzjoni mill-qrib bejn l-Istati Membri u l-Kummissjoni u fuq il-mezzi finanzjarji mogħtija għall-benefiċċju tat-titjib tal-kooperazzjoni ġudizzjarja mid-Deċiżjoni 1149/2007/KE tal-25 ta’ Settembru 2007 li tistabbilixxi il-programm speċifiku “Ġustizzja Ċivili” għall-2007-2013 fil-qafas tal-programm ġenerali “Id-Drittijiet Fundamentali u l-Ġustizzja”. Wieħed mill-għanijiet speċifiċi tal-programm “Ġustizzja ċivili” huwa li jiffaċilita l-ħidma tan-netwerk. Għaldaqstant, l-impatt finanzjarju tal-ġestjoni u tal-funzjonament tan-netwek huwa kkunsidrat fil-pakkett finanzjarju multiannwali ta’ €109.3 miljun stabbilit għall-programm “Ġustizzja Ċivili”. Il-programm ta’ ħidma 2007 tal-programm “Ġustizzja Ċivili” jipprevedi €3.25 miljun għall-ġestjoni u l-funzjonament tan-netwerk. Il-programm ta’ ħidma 2008, li qed jiġi ffinalizzat, jipprevedi ammont ta’ €3.15 miljun għall-ġestjoni u l-funzjonament tan-netwerk. Fir-rigward tas-sussidji għall-azzjonijiet, tingħata prijorità mill-programm ta’ ħidma għall-proġetti li jiffukaw fuq it-titjib ta’ l-għarfien tan-netwerk mill-imħallfin u l-prattikanti l-oħra tal-liġi, kif ukoll it-titjib tal-ħidma tajba tal-punti tal-kuntatt nazzjonali tan-netwerk u tal-kooperazzjoni bejniethom u l-professjonisti ġuridiċi. Fuq baġit indikattiv ta’ sussidji għall-azzjonijiet ta’ €3.5 miljun fl-2007, tista’ tiġi ddedikata s-somma ta’ €1 miljun għall-kofinanzjament ta’ proġetti nazzjonali li jimmiraw biex itejbu l-ħidma tan-netwerk ġudizzjarju.4. SPJEGAZZJONI DETTALJATA TAL-PROPOSTA4.1 L-aċċess tal-professjonijiet legali għall-ħidma tan-netwerk- Il-punt e) tal-paragrafu 1 ta’ l-Artikolu 2Din id-dispożizzjoni għandha l-għan li tiftaħ in-netwerk għall-professjonijiet legali li huma involuti direttament fil-kooperazzjoni ġudizzjarja ċivili.L-assoċjazzjoni eventwali tal-professjonijiet legali mal-ħidmiet tan-netwerk ġiet preċeduta, fuq l-inizjattiva tal-Kummissjoni, minn konsultazzjonijiet fit-tul kemm mill-membri tan-netwerk u kemm mill-professjonijiet konċernati. B’kunsiderazzjoni għat-tmiem ta’ dawn il-konsulti, il-Kummissjoni, fir-rapport tagħha ta’ Mejju 2006, irrakomandat li n-netwerk jinfetaħ bil-mod il-mod għal professjonisti tad-dritt oħra, li huma impenjati fil-ħidma tal-ġustizzja. Minħabba li t-tmexxija tal-proċess ċivili hija fil-parti l-kbira l-kwistjoni tal-partijiet quddiem it-tribunali ta’ l-Istati Membri, il-professjonijiet legali differenti huma partijiet li ma jistgħux jiġu evitati fil-kooperazzjoni ġudizzjarja ċivili. Din il-parteċipazzjoni hija suxxettibbli li tagħti aktar valur fil-prattika ġuridika fl-Unjoni Ewropea u li tippermetti lin-netwerk li jilħaq l-għanijiet tiegħu.Ċerti Stati Membri li huma membri tan-netwerk diġà ħatru il-kmamar nazzjonali tal-marixxalli jew lill-kunsilli nazzjonali tan-nutara[8].Fis-sens ta’ din il-Proposta, il-frażi professjonijiet legali konċernati, għandha tfisser biss dawk li jipparteċipaw direttament fl-applikazzjoni konkreta ta’ l-atti Komunitarji u internazzjonali fil-qasam tal-ġustizzja ċivili fil-każ ta’ proċeduri ġudizzjarji jew barra mill-qorti, bħal pereżempju l-avukati u l-konsulenti legali, is- solicitors jew barristers , in-nutara u l-marixxalli.Meta jitqies il-karattru privat tar-relazzjoni bejn il-prattikanti tal-liġi u l-klijenti tagħhom, li m’għandhiex taffettwa l-ħidma tan-netwerk, u l-anqas ma tkun affetwata mill-parteċipazzjoni tagħhom fiha, il-Proposta ma tipprevedix l-aċċess dirett u fuq livell individwali fin-netwerk tal-professjonisti legali. Huma biss l-professjonijiet li jirrappreżentaw lill-professjonisti legali differenti f’kull Stat Membru li jiġu jintegrati fin-netwerk bħala membri skond l-Artikolu 2 tad-Deċiżjoni. Fil-fatt, ħareġ konsensus wiesa’ mill-konsultazzjonijiet favur il-ftuħ tan-netwerk għall-organizzazzjonijiet li jirrappreżentaw dawn il-professjonijiet.- Fil-paragrafu 3 ta’ l-Artikolu 2, huwa ppreċiżat li meta fi Stat Membru jeżistu diversi ordnijiet rappreżentattivi tal-professjoni legali, dan l-Istat ser ikun responsabbli li jorganizza r-rappreżentanza adattata tal-professjoni konċernata man-netwerk.- It-tieni sentenza tal-paragrafu 1 ta’ l-Artikolu 5, rigward il-funzjonijiet tal-punti tal-kuntatt, ġiet emendata sabiex tipprevedi li l-punti tal-kuntatt ikunu wkoll għad-dispożizzjoni ta’ l-awtoritajiet stipulati fil-punt e) tal-paragrafu 1 ta’ l-Artikolu 2, (entitajiet li jirrappreżentaw lill-professjonijiet legali), għall-istess finijiet bħal dawk għall-awtoritajiet l-oħra, skond termini deċiżi minn kull Stat Membru.4.2 Il-konsolidazzjoni tal-qafas ġuridiku relatat mal-punti tal-kuntattIr-relazzjonijiet bejn il-punti tal-kuntatt tan-netwerk u l-awtoritajiet ċentrali stipulati fl-Artikolu 6 jinsabu fost il-mistoqsijiet li kienu s-suġġett ta’ l-evalwazzjoni tan-netwerk. Dan l-aspett tar-reviżjoni jinkludi diversi aspetti ewlenin maħsuba għall-funzjonament aħjar tan-netwerk.- Il-paragrafu 2 ta’ l-Artikolu 2, tad-Deċiżjoni reġa’ sar abbozz tiegħu sabiex ikun previst li meta Stat Membru jaħtar diversi punti tal-kuntatt, huwa jaħtar fosthim punt tal-kuntatt prinċipali. Dan il-punt ta’ kuntatt prinċipali ser ikollu jiddedika bis-sħiħ l-attività tiegħu għan-netwerk, bl-esklużjoni ta’ kwalunkwe funzjoni oħra, partikolarment dawk li fi ħdan in-netwerk jeżerċitaw il-funzjoni ta’ l-awtoritajiet imsemmija fil-punti b), c), d) (u e) ġdid) tal-paragrafu 1.Huwa previst li mħallef jista’ jassiti lil dan il-punt tal-kuntatt prinċipali, jekk dan ta’ l-aħħar ma jkunx imħallef ukoll, bħal fil-każ ta’ diversi Stati Membri, u dawn iħarsu l-libertà li jaħtru kwalunkwe persuna oħra għall-ħidmiet ta’ dan il-punt ta’ kuntatt. Din il-proposta hija maħsuba biex tiffaċilita ċ-ċirkolazzjoni ta’ l-informazzjoni lejn it-tribunali, biex tnaqqas in-nuqqas ta’ rieda li għadha tinħass fost l-imħallfin fir-rigward tan-netwerk, u li tilleġitimizza l-punti tal-kuntatt fir-rigward tal-maġistratura.4.3 Il-missjoni tan-netwerk fil-qasam ta’ l-applikazzjoni tal-liġi ta’ Stat Membru ieħorIl-missjonijiet tan-netwerk huma kompletati bl-iskop li fil-futur hu jkollu rwol ewlieni fl-informazzjoni tal-qrati dwar il-kontenut tal-liġi barranija. Il-punt b) tal-paragrafu 2 ta’ l-Artikolu 3, huwa emendata sabiex ikun previst li meta tkun applikabbli l-liġi ta’ Stat Membru ieħor, il-qrati jew l-awtoritajiet maħtura ikunu jistgħu jirrikorru għan-netwerk sabiex jiksbu informazzjoni dwar il-kontenut ta’ dik il-liġi.Ġie miżjud paragrafu ieħor ma’ l-Artikolu 5(2)(a), fejn hu previst li l-punti tal-kuntatt iridu madankollu jipprovdu l-informazzjoni sabiex jiffaċilitaw l-applikazzjoni tal-liġi ta’ Stat Membru ieħor lill-qrati ta’ l-Istat Membru tagħhom. Għalhekk, il-punt tal-kuntatt rikjest jista’ jibbaża ruħu fuq il-komponenti kollha tan-netwerk fl-Istat Membru tiegħu. Biex tiġi mħarsa l-indipendenza ta’ l-awtoritajiet rikjedenti, l-informazzjoni li tinsab fir-risposta la torbot lill-awtoritajiet differenti tan-netwerk li jkunu pparteċipaw, u lanqas lill-qorti li tkun ippreżentat it-talba.4.4 Ir-relazzjonijiet bejn il-punti tal-kuntatt u l-awtoritajiet ċentraliSabiex l-applikazzjoni tal-paragrafu 2 ta’ l-Artikolu 6 tad-Deċiżjoni tkun aktar effettiva, sentenza ġdida tiffissa ammont minimu ta’ laqgħat fis-sena bejn il-punti tal-kuntatt tan-netwerk u l-awtoritajiet ċentrali f’kull Stat Membru. Fil-fatt, huwa essenzjali li jiġu żviluppati l-iskambji ta’ l-opinjonijiet u l-kuntatti regolari bejn dawn iż-żewġ kategoriji ta’ membri tan-netwerk fl-Istati Membri.4.5 It-tisħiħ ta’ l-attivitajiet tal-punti tal-kuntattIl-punt (f) hu miżjud ma’ l-Artikolu 5(2) rigward il-funzjonijiet tal-punti tal-kuntatt sabiex jiġi previst li dawn jippreżentaw rapport biannwali fuq l-attivitajiet tagħhom.- L-Artikolu 8, inizjalment limitat għall-mezzi tal-komunikazzjoni utilizzati mill-punti tal-kuntatt, ġie emendat sabiex ir-rikjesti ta’ kooperazzjoni ġudizzjarja fi ħdan in-netwerk jiġu ttrattati b’mod mgħaġġel. Skond iċ-ċifri kkomunikati minn ċerti punti tal-kuntatt[9], iż-żmien medju għat-trattament tar-rikjesti fl-2007 kien ta’ sebat ijiem ta’ xogħol. Imma jeżisti nuqqas ta’ qbil bejn il-punti tal-kuntatt u l-limiti taż-żmien twal mhux ħażin li ġew innutati fit-trattament ta’ ċerti talbiet. Madankollu, l-intervent tan-netwerk meta mqabbel ma’ l-istrutturi ta’ kooperazzjoni li diġà jeżistu, partikolarment l-awtoritajiet ċentrali jew il-metodu diplomatiku, jiġi ġġustifikat mill-valur miżjud li dan jista’ jagħti f’termini ta’ rapidità u fluwidità taċ-ċirkolazzjoni tat-talbiet.Il-Kummissjoni għandha żżomm reġistru elettroniku sigur ta’ l-iskambji ta’ kooperazzjoni ġudizzjarja bejn il-punti tal-kuntatt għall-kontribuzzjonijiet tagħhom. B’hekk il-Kummissjoni tkun tista’ tipprovdi regolarment lin-netwerk l-istatistika dwar it-talbiet ta’ kooperazzjoni ġudizzjarja. Dan għandu jippermetti t-titjib tar-reġistrazzjoni tat-talbiet fir-reġistru, il-ġbir ta’ l-informazzjoni affidabbli u kompletata fuq ir-rikjesti u fuq is-suġġetti relatati ttrattati min-netwerk u l-identifikazzjoni tan-natura eżatta tal-problemi u l-istrumenti implikati.L-Artikolu 9 huwa emendat sabiex jippermetti li l-Istati Membri jibgħatu sitt rappreżentanti minflok erbgħa fil-laqgħat tal-punti tal-kuntatt. Għalhekk huma jkunu jistgħu jinkludu fid-delegazzjoni tagħhom lil imħallfin u esperti matul il-laqgħat tematiċi previsti mill-punti b) u c) tal-paragrafu 1 ta’ l-Artikolu 10.4.6 It-tisħiħ ta’ l-aċċess għall-ġustizzja taċ-ċittadiniL-Artikolu 3(1)(b) jintegra l-aċċess effettiv taċ-ċittadini għall-ġustizzja fost il-missjonijiet u l-attivitajiet tan-netwerk. Fil-fatt, jekk il-premessa 9 tqajjem bħala l-għan tad-Deċiżjoni “l-aċċess effettiv għall-ġustizzja tal-persuni affaċjati minn litiġji lil jaqsmu l-fruntieri” , skond il-premessa 14 u l-Artikolu 3, dan l-isforz jiġi limitat għall-implimentazzjoni ta’ sistema ta’ informazzjoni fil-livell Ewropew maħsuba għall-pubbliku.Il-programm ta’ l-Aja enfasizza t-titjib ta’ l-aċċess għall-ġustizzja għaċ-ċittadini u, mill-2002, ġew adottati diversi atti Komunitarji f’dan ir-rigward[10]. Din il-Proposta għandha tippermetti lin-netwerk li jimplimenta dawn l-istrumenti l-ġodda b’mod aktar effettiv.Ġie introdott il-punt c) bis fl-Artikolu 5(2) li jippreċiża li l-punti tal-kuntatt għandhom jinfurmaw direttament lill-pubbliku dwar l-istrumenti Komunitarji u internazzjonali pertinenti u dwar id-dritt intern ta’ l-Istati Membri, billi jenfasizzaw l-aċċess għall-ġustizzja fil-qasam ċivili. Madankollu, dan ix-xogħol għandu jsir direttament taħt ir-responsabilità tal-punti tal-kuntatt fl-Istati Membri, jiġifieri fl-iskala li hija l-eqreb taċ-ċittadin.Il-kliem ta’ l-intestatura tat-Titolu III tad-Deċiżjoni hija emendata sabiex il-prijorità l-ġdida tan-netwerk tiġi tradotta bħala informazzjoni lill-pubbliku.Deher li xi ostakoli, partikolarment fit-termini ta’ riżorsi disponibbli, kienu jipprevjenu l-aċċess dirett taċ-ċittadini għall-punti tal-kuntatt, hekk kif maħsub fl-Artikolu 19 tad-Deċiżjoni. Għalhekk, il-Kummissjoni tipproponi li fl-Artikolu 13 bis , sakemm il-punti ta’ kuntatt isiru progressivament aċċessibbli għall-pubbliku fl-Istati Membri, li jsir użu mill-mezzi teknoloġiċi l-aktar adattati. Din il-proposta madaankollu ser tippremetti wkoll lin-netwerk li jimplimenta dawn l-istrumenti l-ġodda fir-rigward tal-pubbliku b’mod aktar effettiv.Ġie emendat l-Artikolu 17(4)(b) dwar ir-rwol tal-Kummissjoni fis-sistema ta’ informazzjoni tan-netwerk maħsuba għall-pubbliku. Il-Kummissjoni għandha tassigura t-traduzzjoni fil-lingwi uffiċjali ta’ l-istituzzjonijiet tal-Komunità, informazzjoni fuq l-aspetti pertinenti tal-liġi u l-proċeduri Komunitarji, inkluż fuq il-ġurisprudenza Komunitarja, introdotti fis-sistema ta’ informazzjoni fl-applikazzjoni ta’ l-Artikolu 14, kif ukoll tal-paġni kollha ġenerali tas-sistema. Barra minn dan, għal raġunijiet ta’ effettività fil-ġesjoni ta' l-ispejjeż, il-Kummissjoni għandha tittraduċi fl-istess lingwi, skond ir-riżorsi disponibbli, id-dokumenti ta’ informazzjoni stipulati fl-Artikolu 15. L-esperjenza miksuba mill-2003 fil-fatt indikat nuqqas ta’ riżorsi disponibbli fuq is-suq għat-traduzzjoni ta’ dawn id-dokumenti fil-lingwi kollha fi żmien raġonevoli. Din il-kwistjoni trid tiġi integrata fil-kuntest ta’ l-iżvilupp ta’ l-inizjattiva eJustice, li fil-qafas tagħha ser jiġu maħsuba miżuri sabiex jiffaċilitaw it-traduzzjonijiet ta’ l-informazzjoni maħsuba għall-pubbliku.4.7 Ir-relazzjonijiet ma’ netwerks oħra u ċerti organizzazzjonijiet internazzjonaliĠie miżjud l-Artikolu 12 bis sabiex jistabbilixxi r-relazzjonijiet ta’ l-iskambji u ta’ kooperazzjoni bejn in-nterwork u n-netwerks l-oħra Ewropej li jiffaċilitaw il-kooperazzjoni bejn is-sistemi ġudizzjarji jew l-aċċess għall-ġustizzja.Fir-rapport tagħha li diġà ssemma, il-Kummissjoni kkunsidrat li kien jinħtieġ li jiġu żviluppati s-sinerġiji eżistenti bejn in-netwerk ġudizzjarju u n-netwerk taċ-Ċentri Ewropej tal-Konsumaturi (ECC-Net) b’mod li jippermettu, pereżempju, li konsumatur li l-litiġju tiegħu ma setax jiġi rregolat fil-qafas tan-netwerk ECC.Net ikun jista’ jibbenefika mill-għajnuna konkreta tan-netwerk ġudizzjarju fil-qasam ta’ l-aċċess għall-ġustizzja. Din il-proposta hija aktar meħtieġa mir-Regolament Nru 861/2007 li jistabbilixxi proċedura Ewropea għar-regolamentazzjoni tal-litiġji żgħar li jibda japplika mill-1 ta’ Jannar 2009.Is-subparagrafu 3 ta’ dan l-Artikolu tipprevedi li n-netwerk jista’ jistabbilixxi l-iskambji ma’ netwerks oħra ta’ kooperazzjoni ġudizzjarja stabbiliti minn Stati terzi, kif ukoll ma’ l-organizzazzjonijiet internazzjonali li jiżviluppaw il-kooperazzjoni ġudizzjarja. Pereżempju, dan japplika fil-każ tan-Netwerk ta’ l-Amerika Latina ta’ Kooperazzjoni Ġuridika Internazzjonali, (IberRed)[11] li Spanja u l-Portugall huma parti minnu, imma jista’ jikkonċerna netwerks ġudizzjarji reġjonali oħra. Fost l-organizzazzjonijiet internazzjonali stipulati minn dan l-Artikolu, tidher il-Konferenza ta’ l-Aja ta’ Dritt Internazzjonali Privat li l-Komunità daħlet fiha f’April 2007.4.8 Il-pożizzjoni tar-Renju Unit, ta’ l-Irlanda u tad-DanimarkaIr-Renju Unit u l-Irlanda ma jipparteċipawx fil-kooperazzjoni fl-oqsma li jaqgħu taħt it-Titolu IV tat-Trattat sakemm ma jesprimux ix-xewqa ta’ parteċipazzjoni, skond l-Artikolu 3 tal-Protokoll fuq il-pożizzjoni tar-Renju Unit u ta’ l-Irlanda annessa mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea.Id-Danimarka ma tipparteċipax fl-adozzjoni ta’ din id-Deċiżjoni u mhix marbuta minnha, u l-anqas m’hi suġġetta għall-applikazzjoni tagħha skond l-Artikoli 1 u 2 tal-Protokoll dwar il-pożizzjoni tad-Danimarka annessa mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea. Madankollu, huwa maħluq l-Artikolu ġdid 11(2) sabiex tiġi ddedikata prassi skond liema d-Danimarka tkun tista’ tipparteċipa bħala osservatur fil-laqgħat tan-netwerk, għalkemm din ma tipparteċipax fl-applikazzjoni tad-Deċiżjoni. Mill-1 ta’ Lulju 2007 daħal fis-seħħ[12] il-ftehim bejn il-Komunità u d-Danimarka, li jestendi d-dispożizzjonijiet taż-żewġ Regolamenti Komunitarji fil-qasam tal-ġustizzja ċivili lil dan l-Istat Membru, u dan jagħmel l-assoċjazzjoni stretta tad-Danimarka dejjem aktar neċessarja għall-ħidmiet tan-netwerk.4.9 In-netwerk u l-kooperazzjoni internazzjonaliL-Artikolu l-ġdid 11(2) bis , għandu jippermetti wkoll min-naħa l-oħra, flimkien ma’ prattika stabbilita sa mill-2002[13], li l-pajjiżi fit-triq għall-adeżjoni jiġu mistiedna jassistu bħala osservaturi għal-laqgħat tan-netwerk u dan minn meta jiffirmaw l-Att ta’ l-adeżjoni. Din il-miżura ser tippermettilhom li jippreparaw b’mod xieraq għall-integrazzjoni tagħhom fin-netwerk. Il-proposta ser testendi dan għall-pajjiżi kandidati.4.10 L-evalwazzjoniL-Artikolu l-ġdid 19 jipprevedi li l-Kummissjoni għandha tippreżenta rapport rigward l-attivitajiet tan-netwerk lill-Parlament Ewropea, lill-Kunsill u lill-Kumitat Ekonomiku u Soċjali Ewropew kull tliet snin.2008/0122 (COD)Proposta għalDEĊIŻJONI TAL-PARLAMENT U TAL-KUNSILLli temenda d-Deċiżjoni 2001/470/KE ta1-Kunsill li tistabbilixxi Netwerk Ġudizzjarju Ewropew fil-materji ċivili u kummerċjaliIL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, partikolarment il-punt c) ta’ l-Artikolu 61, u t-tieni inċiż tal-paragrafu 5 ta’ l-Artikolu 67 tagħha,Wara li kkunsidraw il-proposta tal-Kummissjoni[14],Wara li kkunsidraw l-opinjoni tal-Kumitat Ekonomiku u Soċjali Ewropew[15],Jaġixxi skond il-proċedura stipulata fl-Artikolu 251 tat-Trattat,Billi:(1) Il-ħolqien ta’ netwerk ġudizzjarju Ewropew fil-qasam ċivili u kummerċjali bejn l-Istati Membri permezz tad-Deċiżjoni 2001/470/KE tal-Kunsill[16] għandu l-oriġini tiegħu fl-idea li l-istabbiliment gradwali ta’ żona ta’ libertà, ta’ sigurtà u ta’ ġustizzja kien jirrikjedi titjib, semplifikazzjoni u tħaffif tal-kooperazzjoni ġudizzjarja bejn l-Istati Membri, kif ukoll l-aċċess effettiv għall-ġustizzja lill-persuni affaċċjati minn tilwim transkonfinali. Din id-Deċiżjoni daħlet fis-seħħ fl-1 ta’ Diċembru 2002.(2) Il-Programm ta’ l-Aja intitolat “It-Tisħiħ tal-libertà, is-sigurtà u l-ġustizzja fl-Unjoni Ewropea”, adottat mill-Kunsill Ewropew fl-4 u l-5 ta’ Novembru 2004[17] jiddikjara li l-isforzi supplementari jingħataw fil-futur sabiex jiffaċilitaw l-aċċess għall-ġustizzja liċ-ċittadini u l-kooperazzjoni ġudizzjarja fil-qasam ċivili. B’mod partikolari, dan jenfasizza l-implimentazzjoni ta’ l-atti adottati mill-Parlament Ewropew u l-Kunsill fil-qasam ċivili kif ukoll fuq il-promozzjoni tal-kooperazzjoni bejn il-membri tal-professjonijiet legali bil-ħsieb li tiġi definita prattika aħjar.(3) Skond l-Artikolu 19 tad-Deċiżjoni 2001/470/KE, fis-16 ta’ Mejju 2006 l-Kummissjoni ppreżentat rapport fuq il-ħidma tan-netwerk[18]. Dan ir-rapport ikkonkluda li, filwaqt li l-għanijiet iffissati fl-2001 ġeneralment intlaħqu, madankollu n-netwerk kien għadu l-bogħod milli jiżviluppa l-potenzjalitajiet tiegħu kollha.(4) Sabiex ikun assigurat it-twettiq ta’ l-għanijiet tal-Programm ta’ l-Aja fil-qasaam tat-tisħiħ tal-kooperazzjoni ġudizzjarja u ta’ aċċess għall-ġustizzja taċ-ċittadini u bi preparazzjoni għat-tkabbir prevedibbli tax-xogħolijiet tan-netwerk fis-snin li ġejjin, jinħtieġ li n-netwerk ikollu qafas ġuridiku mġedded maħsub sabiex itih il-mezzi ta’ azzjoni.(5) L-ewwelnett, huwa indispensabbli li tintlaħaq strutturazzjoni aqwa ta’ l-iffunzjonar tan-netwerk fl-Istati Membri madwar punt ta’ kuntatt nazzjonali u, għalhekk, li jissaħħaħ ir-rwol tiegħu kemm fil-qafas tan-netwerk u kemm fir-rigward ta’ l-imħallfin, tal-prattikanti tal-liġi u tas-soċjetà ċivili.(6) Biex jintlaħaq dan l-għan, huwa neċessarju li punt ta’ kuntatt prinċipali f’kull Stat Membru jiddedika totalment l-attività tiegħu għall-missjonijiet tan-netwerk u b’hekk jeżerċita bis-sħiħ l-attributi previsti mid-Deċiżjoni 2001/470/KE.(7) F’każ li tintagħżel il-liġi ta’ Stat Membru ieħor permezz ta’ att Komunitarju jew ta’ ftehim internazzjonali, il-punti tal-kuntatt tan-netwerk fil-futur irid ikollhom rwol importanti fil-qasam ta’ l-informazzjoni ta’ l-awtoritajiet ġudizzjarji u barra mill-qorti fl-Istati Membri fuq il-kontenut tal-liġi barranija.(8) It-trattament tat-talbiet ta’ kooperazzjoni mill-punti tal-kuntatt irid isir b’ħeffa kompatibbli ma’ l-għanijiet ġenerali mixtieqa mid-Deċiżjoni.(9) Sabiex jintlaħqu l-għanijiet tad-Deċiżjoni 2001/470/KE fil-qasam ta’ titjib tal-kooperazzjoni ġudizzjarja fl-Unjoni u l-aċċess għall-ġustizzja taċ-ċittadini, il-professjonijiet legali li jaqblu direttament ma’ l-applikazzjoni ta’ l-istrumenti Komunitarji u internazzjonali rigward il-ġustizzja ċivili jridu jsiru membri tal-liġi tan-netwerk fuq il-bażi ta’ l-organizzazzjonijiet nazzjonali tagħhom.(10) Sabiex jiġu żviluppati l-missjonijiet tan-netwerk fil-qasam ta’ l-aċċess għall-ġustizzja, jaqbel ukoll li l-punti tal-kuntatt fl-Istati Membri jsiru aċċessibbli b’mod progressiv għall-pubbliku permezz ta’ mezzi moderni ta’ komunikazzjoni.(11) Sabiex tittejjeb il-kunfidenza reċiproka bejn l-imħallfin fl-Unjoni u s-sinerġiji bejn in-netwerks Ewropej li jipparteċipaw, jinħtieġ li n-netwerk ikun jista’ isegwi r-relazzjonijiet man-netwerks l-oħra Ewropej li jaqsmu l-istess għanijiet, partikolarment in-netwerks ta’ istituzzjonijiet ġudizzjarji u ta’ l-imħallfin.(12) Sabiex jikkontribwixxi għall-promozzjoni tal-kooperazzjoni ġudizzjarja internazzjonali, in-netwerk irid ikun jista' jiżviluppa kuntatti man-netwerks l-oħra ta’ kooperazzjoni ġudizzjarja madwar id-dinja, kif ukoll ma’ l-organizzazzjonijiet internazzjonali li jippromwovu l-kooperazzjoni ġudizzjarja internazzjonali.(13) Sabiex tippermetti monitoraġġ regolari tal-progress miksub fit-twettiq ta’ l-għanijiet ta’ din id-Deċiżjoni, jeħtieġ li l-Kummissjoni tippreżenta rapport dwar l-attivitajiet tan-netwerk lill-Parlament Ewropew u l-Kunsill.(14) Għalhekk hemm lok li tiġi emendata d-Deċiżjoni 2001/470/KE tal-Kunsill.(15) Minħabba li l-għanijiet ta’ din id-Deċiżjoni, jiġifieri t-tisħiħ tal-kooperazzjoni ġudizzjarja bejn l-Istati Membri kif ukoll l-aċċess effettiv għall-ġustizzja għall-persuni li jaffaċċjaw litiġji li jaqsmu l-fruntieri, ma jistgħux jitwettqu b’mod suffiċjenti mill-Istati Membri u għalhekk jistgħu jitwettqu aħjar fil-livell Komunitarju, il-Komunità tista’ tieħu miżuri, skond il-prinċipju ta’ sussidjarjetà stabbilit fl-Artikolu 5 tat-Trattat. Skond il-prinċipju tal-proporzjonalità hekk kif iddikjarat fl-imsemmi Artikolu tat-Trattat, din id-Deċiżjoni ma teċċedix dak li hu neċessarju biex jintlaħqu dawn l-għanijiet.(16) [Skond l-Artikolu 3 tal-Protokoll dwar il-pożizzjoni tar-Renju Unit u ta’ l-Irlanda anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, dawn l-Istati nnotifikaw ix-xewqa tagħhom li jipparteċipaw fl-adozzjoni u fl-applikazzjoni ta’ din id-Deċiżjoni.](17) Skond l-Artikoli 1 u 2 tal-Protokoll dwar il-pożizzjoni tad-Danimarka anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, dan l-Istat Membru m’hux ser jipparteċipa fl-adozzjoni ta’ din id-Deċiżjoni u għaldaqstant mhux marbut minnha, u lanqas m’hu suġġett għall-applikazzjoni tagħha.IDDEĊIDEW KIF ĠEJ:L-Ewwel ArtikoluId-Deċiżjoni 2001/470/KE hija emendata kif ġej:1) L-Artikolu 2 huwa emendat kif ġej:a) Il-paragrafu 1 hu emendat kif ġej:i) fil-punt c) it-termini "kooperazzjoni ċivili u kummerċjali” huma sostitwiti bit-termini “kooperazzjoni ġudizzjarja ċivili u kummerċjali“ ii) il-punt e) li ġej huwa miżjud:“e) l-ordnijiet professjonali li fil-livell nazzjonali ta’ l-Istati Membri jirrappreżentaw l-avukati, in-nutara, l-marixxalli u l-professjonisti legali l-oħra li jipparteċipaw direttament fl-applikazzjoni ta’ l-atti Komunitarji u ta’ l-istrumenti internazzjonali relattivi għall-kooperazzjoni ġudizzjarja fil-qasam ċivili u kummerċjali.”b) Il-paragrafu 2 huwa emendat kif ġej:i) it-tieni subparagrafu tal-paragrafu 2 huwa sostitwit mit-test li ġej:“Meta Stat Membru jaħtar diversi punti tal-kuntatt, huwa għandu jaħtar fosthom punt tal-kuntatt prinċipali u jassigura l-iffunzjonar tal-mekkaniżmi ta’ koordinazzjoni adattati bejniethom. Il-persuna maħtura bħala punt ta’ kuntatt uniku jew bħala punt ta’ kuntatt prinċipali ta’ Stat Membru teżerċita esklussivament il-funzjonijiet ta’ punt tal-kuntatt previsti minn din id-Deċiżjoni, bl-esklużjoni ta’ kull funzjoni oħra, partikolarment dawk imsemmija mid-Deċiżjoni fil-paragrafu 1 b), ċ), d) u e).”ii) għandu jiġi miżjud is-subparagrafu li ġej:“Jekk il-punt tal-kuntatt maħtur bis-saħħa tal-paragrafu 2 mhuwiex imħallef, l-Istat Membru konċernat għandu jaħtar imħallef sabiex jassistih fix-xogħol ta’ kooperazzjoni tiegħu ma’ l-awtoritajiet ġudizzjarji lokali. Dan l-imħallef għandu jkun membru sħiħ tan-netwerk.”c) Il-paragrafu 3 huwa sostitwit minn dan it-test:“3. L-Istati Membri għandhom jidentifikaw l-awtoritajiet imsemmija fil-paragrafu 1 b), c) u e). Għall-finijiet tal-paragrafu 1 e), meta fl-Istat Membru jeżistu diversi ordnijiet professjonali rappreżentattivi fil-pjan nazzjonali ta’ professjoni legali, hija r-responsabilità ta’ dan l-Istat Membru li jassigura rappreżentanza xierqa tal-professjoni konċernata man-netwerk.”d) Fil-paragrafu 5, it-termini “fil-paragrafu 1” huma sostitwiti mit-termini “fil-paragrafi 1 u 2”.2) L-Artikolu 3 huwa emendat kif ġej:a) Il-paragrafu 1 b) huwa sostitwit mit-test li ġej:“b) jiġi faċilitat l-aċċess effettiv tal-pubbliku għall-ġustizzja, partikolarment minn azzjonijiet ta’ informazzjoni dwar l-iffunzjonar ta’ l-atti Komunitarji u ta’ l-istrumenti intenazzjonali dwar il-kooperazzjoni ġudizzjarja fil-qasam ċivili u kummerċjali.”b) Fil-paragrafu 2 b) għandu jiġi miżjud it-test li ġej:“b’mod partikolari, meta hija applikabbli l-liġi ta’ Stat Membru ieħor, il-qrati jew l-awtoritajiet maħtura jistgħu jirrikorru għan-netwerk sabiex jiksbu l-informazzjoni rigward il-kontenut ta’ dik il-liġi.”3) L-Artikolu 5, huwa emendat kif ġej:a) It-tieni subparagrafu tal-paragrafu 1 huwa sostitwit mit-test li ġej:“Il-punti tal-kuntatt huma wkoll għad-dispożizzjoni ta’ l-awtoritajiet ġudizzjarji lokali ta’ l-Istat Membru tagħhom u ta’ l-awtoritajiet ġudizzjarji lokali ta’ l-Istat Membru tagħhom u l-awtoritajiet stipulati fil-punt e) tal-paragrafu 1 ta’ l-Artikolu 2, għall-istess raġunijiet, skond it-termini deċiżi minn kull Stat Membru.”b) Il-paragrafu 2 huwa emendat kif ġej:i) il-punt a) huwa ssostitwit mit-test li ġej:“a) tingħata kull informazzjoni meħtieġa għall-kooperazzjoni ġudizjarja tajba bejn l-Istati Membri, skond l-Artikolu 3, lill-punti tal-kuntatt l-oħra, lill-awtoritajiet imsemmija fil-punti b), c), d) u e), tal-paragrafu 1 ta’ l-Artikolu 2 kif ukoll lill-awtoritajiet ġudizzjarji lokali ta’ l-Istat Membru tagħhom, sabiex ikunu jistgħu jippreparaw b’mod effettiv talba ta’ kooperazzjoni ġudizzjarja u l-kuntatti diretti l-aktar adattati; b’mod partikolari, tiġi pprovduta kull informazzjoni sabiex tkun faċilitata l-applikazzjoni tal-liġi ta’ Stat Membru ieħor li huwa applikabbli għal-litiġju jew għas-sitwazzjoni skond att Komunitarju jew ta’ strument internazzjonali. Għalhekk, il-punt tal-kuntatt li tiġi ppreżentata tali talba quddiemu jista’ jirrikorri għand l-awtoritajiet l-oħra ta’ l-Istat Membru tiegħu msemmija fl-Artikolu 2 sabiex jagħmel il-liġi. L-informazzjoni li tinsab fir-risposta la torbot lill-punti tal-kuntatt, la lil dawn l-awtoritajiet u lanqas lill-awtorità li tkun ippreżentat it-talba.”ii) il-punt ċ) bis huwa miżjud:“c) bis il-pubbliku jiġi informat dwar il-kooperazzjoni ġudizzjarja fil-qasam ċivili u kummerċjali fl-intern ta’ l-Unjoni Ewropea, fuq l-istrumenti Komunitarji u internazzjonali pertinenti u fuq il-liġi interna ta’ l-Istati Membri, partikolarment f’dak li jikkonċerna l-aċċess għas-sistemi tal-qrati;”iii) Il-punt f) huwa miżjud:“f) jiġi ppreparat rapport biannwali dwar l-attivitajiet tagħhom u jippreżentawh matul laqgħa tal-membri tan-netwerk.”4) Fl-Artikolu 6(2) tiġi miżjuda s-sentenza li ġejja:“Għal dan il-għan, f’kull Stat Membru, il-punt jew il-punti tal-kuntatt tan-netwerk u dawn l-awtoritajiet kompetenti jiltaqgħu ta’ lanqas darba fis-sena skond il-metodi deċiżi minn kull Stat Membru.”5) L-Artikolu 8 huwa sostitwit mit-test li ġej:“L-Artikolu 8It-trattament mgħaġġel tat-talbiet ta’ kooperazzjoni ġudizzjarja1. Il-punti tal-kuntatt jirrispondu għat-talbiet kollha li jiġu ppreżentati lilhom mingħajr dewmien, u fi żmien għaxart ijiem wara li jiġu rċevuti l-aktar tard. Jekk punt tal-kuntatt ma jkunx jista’ jilqa’ t-talba fi żmien għaxart ijiem wara li jirċeviha, dan għandu jinforma fil-qosor b’dan lil min qed jagħmel it-talba b’indikazzjoni taż-żmien li hu jqis li jkun meħtieġ biex jirrispondiha.2. Sabiex jirrispondu bl-aktar mod effikaċi u bl-aktar mod mgħaġġel possibbli għat-talbiet stipulati fil-paragrafu 1, il-punti tal-kuntatt jużaw il-mezzi tat-teknoloġija l-aktar adattati, li jitpoġġew għad-dispożizzjoni tagħhom mill-Istati Membri.3. Il-Kummissjoni żżomm reġistru elettroniku sigur u b’aċċess limitat tat-talbiet ta’ kooperazzjoni ġudizzjarja u r-risposti stipulati fil-punti a), b), c), c) a tal-paragrafu 2 ta’ l-Artikolu 5 u ta’ l-Artikolu 13 bis . Il-punti tal-kuntatt għandhom jiżguraw li l-informazzjoni meħtieġa għall-istabbiliment u għall-iffunzjonar ta’ din is-sistema tiġi kkomunikata regolarment lill-Kummissjoni.”4. Il-Kummissjoni tipprovdi lill-punti tal-kuntatt l-informazzjoni dwar l-istatistika tat-talbiet għall-kooperazzjoni ġudizzjarja u r-risposti stipulati fil-paragrafu 3 ta’ l-anqas darba kull semestru.”6) Fil-Artikolu 9(2), it-terminu “erbgħa” jiġi sostitwit mit-terminu “sitta”.7) L-Artikolu 11 bis li ġej jiġi miżjud:“L-Artikolu 11 bisIl-parteċipazzjoni ta’ osservaturi fil-laqgħat tan-netwerk1. Bla ħsara għall-paragrafu 2 ta’ l-Artikolu 1, id-Danimarka tista’ tibgħat rappreżentanti għal-laqgħat imsemmija fl-Artikoli 9 u 11.2. Il-pajjiżi li jinstabu fil-fazi ta’ l-adeżjoni u l-pajjiżi kandidati jistgħu jissejħu biex jipparteċipaw f’dawn il-laqgħat bħala osservaturi. L-Istati terzi li huma partijiet fil-Ftehim dwar il-kompetenza ġudizzjarja, l-għarfien u t-twettiq tad-deċiżjonijiet fil-qasam ċivili u kummerċjali ffirmat f’Lugano fit-30 ta’ Ottubru 2007 jistgħu jassistu wkoll bħala osservaturi f’ċerti laqgħat tan-netwerk.3. Kull Stat osservatur jista’ jkun irrappreżentat f’dawn il-laqgħat minn waħda jew iktar persuni, mingħajr ma jeċċedi l-limitu ta’ tlieta għal kull Stat.8) L-Artikolu 12 bis li ġej jiġi miżjud:“L-Artikolu 12 bisI-relazzjonijiet man-netwerks l-oħra u l-organizzazzjonijiet internazzjonali1. In-netwerk ikollu relazzjonijiet man-netwerks Ewropej l-oħra li jaqsmu l-istess għanijiet, partikolarment man-netwerk ġudizzjarju Ewropew fil-qasam penali u n-netwerk Ewropew ta’ taħriġ ta’ l-imħallfin.2. In-netwerk ikollu relazzjonijiet man-netwerk taċ-Ċentri Ewropej tal-Konsumaturi (ECC-Net). Partikolarment, sabix tiġi pprovduta kull informazzjoni neċessarja sabiex jiġi ffaċilitat l-aċċess tal-konsumaturi għall-ġustizzja, il-punti tal-kuntatt tan-netwerk ġudizzjarju Ewropew fil-qasam ċivili u kummerċjali huma għad-dispożizzjoni tal-punti tal-kuntatt tan-netwerk ECC.Net.3. Sabiex jitwettqu l-missjonijiet stipulati fl-Artikolu 3 dwar l-istrumenti internazzjonali relatati mal-kooperazzjoni ġudizzjarja fil-qasam ċivili u kummerċjali, in-netwerk iżomm il-kuntatti u l-iskambji ta’ esperjenzi man-netwerks l-oħra ta’ kooperazzjoni ġudizzjarja stabbiliti bejn l-Istati terzi u ma’ l-organizzazzjonijiet internazzjonali li jippromwovu l-kooperazzjoni ġudizzjarja internazzjonali.4. Il-Kummissjoni, f’kooperazzjoni mill-qrib mal-Preżidenza tal-Kunsill u l-Istati Membri, hija responsabbli mill-implimentazzjoni tad-dispożizzjonijiet ta’ dan l-Artikolu.”9) L-intestatura tat-Titolu III huwa sostitwit mit-test li ġej:“It-Titolu IIIInformazzjoni disponibbli fi ħdan in-netwerk u l-informazzjoni lill-pubbliku”10.) Il-punt c) li ġej għandu jiġi miżjuf mal-Artikolu 13(1):“c) l-informazzjoni stipulata fl-Artikolu 8.”11) L-Artikolu 13 bis li ġej jiġi miżjud:“L-Artikolu 13 bisL-informazzjoni lill-pubbliku mill-punti tal-kuntattIl-punti tal-kuntatt tan-netwerk għandhom isiru aċċessibbli b’mod progressiv għall-pubbliku permezz tal-mezzi teknoloġiċi l-aktar xierqa sabiex dan tingħata informazzjoni dwar il-kontenut u l-applikazzjoni ta’ l-istrumenti Komunitarji jew internazzjonali relattivi għall-kooperazzjoni ġudizzjarja fil-qasam ċivili u kummerċjali u, jekk ikun meħtieġ, li jiġi riferut għand l-awtoritajiet responsabbli mill-applikazzjoni konkreta tagħhom, partikolarment dawk stipulati fl-Artikolu 6.”12. Il-punt b) ta' l-Artikolu 17(4) huwa sostitwit mit-test li ġej:“b) jassigura, fil-limiti tar-riżorsi disponibbli, li jkun hemm it-traduzzjoni fil-lingwi uffiċjali ta’ l-Istituzzjonijiet tal-Komunità, ta' l-informazzjoni dwar l-aspetti pertinenti tal-liġi u tal-proċeduri Komunitarji, inkluż dwar il-ġurisprudenza Komunitarja, kif ukoll il-paġni ġenerali tas-sistema ta’ informazzjoni u d-dokumenti ta’ informazzjoni stipulati fl-Artikolu 15, u jagħmilha aċċessibbli fuq is-sit tiegħu tan-netwerk.”13.) L-Artikolu 19 huwa sostitwit mit-test li ġej:“L-Artikolu 19L-evalwazzjoniSa l-aktar tard it-[...] [ tliet snin wara d-data tad-dħul fis-seħħ ta’ din id-Deċiżjoni ], u wara kull tliet snin, il-Kummissjoni għandha tippreżenta lill-Parlament Ewropew, lill-Kunsill u lill-Kumitat Ekonomiku u Soċjali rapport relattiv għall-attivitajiet tan-netwerk. Dan ir-rapport ikollu miegħu, jekk ikun il-każ, proposti bil-ħsieb li jadattaw din id-Deċiżjoni.”14.) L-Artikolu 20 huwa sostitwit mit-test li ġej:“L-Artikolu 20Il-komunikazzjoniSa l-aktar tard it-[...] [ sitt xhur qabel id-data ta’ l-applikazzjoni ta’ din id-Deċiżjoni ], l-Istati Membri għandhom jikkomunikaw l-informazzjoni stipulata fil-paragrafu 5 ta’ l-Artikolu 2, lill-Kummissjoni.”L-Artikolu 2Id-dħul fis-seħħDin id-Deċiżjoni tidħol fis-seħħ nhar […]Din tibda tapplika mill-[…], ħlief għall-Artikoli 2 u 20, li jibdew japplikaw mid-data tan-notifika tad-Deċiżjoni lill-Istati Membri li huma destinatarji tagħha.L-Istati Membri huma d-destinatarji ta’ din id-Deċiżjoni skond it-Trattat li jistabbilixxi l-Komunità Ewropea.Magħmul fi Brussell, nhar […]Għall-Parlament Ewropew Għall-KunsillIl-President Il-President [1] ĠU L 174 tas-27.6.2001, p. 25[2] http://ec.europa.eu/justice_home/doc_centre/civil/studies/doc_civil_studies_en.htm[3] COM (2006) 203 finali, SEC (2006) 579.[4] Doc. 7152/07 JUSTCIV 48[5] ĠU C 53 tat-3.3.2005, p. 1.[6] ĠU C 198 tat-12.8.2005, p. 1.[7] Id-Direttiva dwar l-għajnuna ġudizzjarja applikabbli mit-30 ta’ Novembru 2004, ir-Regolament "Brussell II bis " fl-1 ta’ Marzu 2005, id-Direttiva dwar il-kumpens lill-vittmi tal-kriminalità fl-1 ta’ Jannar 2006, ir-Regolament dwar l-Ordni ta’ Infurzar Ewropew tal-21 ta’ Ottubru 2005, ir-Regolament li jistabbilixxi proċedura Ewropea ta’ ordni ta’ ħlas applikabbli mit-12 ta’ Diċembru 2008, ir-Regolament li jistabbilixxi proċedura Ewropea għar-Regolament tal-litiġji żgħar applikabbli mill-1 ta’ Jannar 2009, ir-Regolament Ruma II fuq il-liġi applikabbli għall-obbligi mhux kuntrattwali mill-11 ta’ Jannar 2009, ir-Regolament li jirrevedi r-Regolament dwar it-trażmissjoni ta’ l-atti mit-13 ta’ Novembru 2008, kif ukoll id-Direttiva dwar ċerti aspetti tal-medjazzjoni fil-materji ċivili u kummerċjali tal-21 ta’ Mejju 2008 u r-Regolament Ruma I dwar il-liġi applikabbli għall-obbligi kuntrattwali li qed jiġu adottati.[8] Dan japplika għall-Belġju għall-Kamra Nazzjonali ta’ l-Uffiċjali Ġudizzjarji għall-bżonnijiet tar-Regolament Nru 1348/2000 u, għal Franza, il-Kunsill Għoli tan-Nutara għal-Laqgħa ta’ l-Aja bil-għan li jiġi faċilitat l-aċċess internazzjonali għall-ġustizzja ta’ l-1980 u tal-Konvenzjoni ta’ l-ICCS li tikkonċerna l-iskambju ta’ l-informazzjoni fil-qasam ta’ kisba tan-nazzjonalità.[9] Ċifri kkomunikati biss minn 6 punti tal-kuntatt tan-netwerk.[10] Dan jitratta essenzjalment id-Direttivi dwar l-għajnuna ġudizzjarja u l-għotja ta’ kumpens lill-vittmi tal-kriminalità u tar-Regolamenti dwar il-proċeduri Ewropej ta’ ordni għall-ħlas, u r-Regolament tal-litiġji żgħar, fejn id-dispożizzjoniijiet jagħmlu referenza diretta għar-rwol tan-netwerk bil-ħsieb li jassiguraw applikazzjoni tajba (Art. 28 u Art. 24).[11] NetwerkIn-netwerk IberRed, maħluq f’Ottubru 2004, huwa struttura ffurmata minn punti ta’ kuntatt minn 23 pajjiż ta’ l-Amerika Latina, bil-għan li jtejbu l-assistenza ġudizzjarja ċivili u penali u t-tisħiħ tar-rabtiet ta’ kooperazzjoni bejn dawn il-pajjiżi.[12] Ftehim bejn il-Komunità Ewropea u r-Renju tad-Danimarka, li jestendi għad-Danimarka d-dispożizzjonijiet tar-Regolament (KE) Nru 44/2001 tal-Kunsill dwar ġuriżdizzjoni u rikonoxximent u eżekuzzjoni ta' sentenzi f'materji ċivili u kummerċjali u l-Ftehim bejn il-Komunità Ewropea u r-Renju tad-Danimarka li jestendi lid-Danimarka d-dispożizzjonijiet tar-Regolament (KE) Nru 1348/2000 tal-Kunsill dwar is-servizz fl-Istati Membri ta' dokumenti ġudizzjarji u extra-ġudizzjarji fi kwistjonijiet ċivili jew kummerċjali, ĠU L 2006 120, p 22 u 23.[13] B’pajjiżi li qed jippreparaw għall-adeżjoni, nifhmu dawk li spiċċaw in-negozjati tagħhom u li ffirmaw it-trattat ta’ l-adeżjoni (pereżempju: r-Rumanija u l-Bulgarija fl-2006). B’pajjiżi kandidati, wieħed jifhem dawk li magħhom nfetħu u għaddejjin in-negozjati (it-Turkija, il-Kroazja, FYROM). L-10 Stati Membri li ngħaqdu fl-Unjoni fl-1 ta’ Mejju 2004 ġew mistiedna għal-laqgħat tan-netwerk bħala osservaturi minn Diċembru 2002. Il-Bulgarija u r-Rumanija bdew jipparteċipaw minn April 2005 bħala osservaturi għal-laqgħat tan-netwerk.[14] ĠU C […] ta’ […], p. […].[15] ĠU C […] ta’ […], p. […].[16] ĠU L 174 tas-27.6.2001, p.25[17] ĠU C 53 tat-3.3.2005, p. 1.[18] Rapport tal-Kummissjoni lill-Kunsill, lill-Parlament Ewropew u lill-Kumitat Ekonomiku u Soċjali Ewropew dwar l-applikazzjoni tad-Deċiżjoni tal-Kunsill Nru 2001/470/KE li tistabbilixxi Netwerk Ġudizzjarju Ewropew fil-materji ċivili u kummerċjali tas-16 ta’ Mejju 2006, COM (2006) 203 finali.


               IL-KUMMISSJONI EWROPEA
            Brussell, 6.10.2015
            COM(2015) 483 final
            2015/0234(NLE)
            Proposta għal
            DEĊIŻJONI TAL-KUNSILL
            Li tistabbilixxi l-pożizzjoni li għandha tittieħed mill-Unjoni Ewropea fil-Konferenza Ministerjali tal-Organizzazzjoni Dinjija tal-Kummerċ fir-rigward tal-estensjoni tal-moratorju fuq dazji doganali fuq trażmissjonijiet elettroniċi u l-moratorju fuq ilmenti mhux marbuta ma’ vjolazzjoni u lmenti dwar sitwazzjonijiet

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Ir-raġunijiet għall-proposta u l-objettivi tagħha

               L-objettiv ta' din il-proposta hija li tippermetti lill-Unjoni Ewropea tissieħeb mal-kunsens fl-Organizzazzjoni Dinjija tal-Kummerċ (WTO) dwar l-adozzjoni mill-Konferenza Ministerjali tad-WTO ta’ żewġ deċiżjonijiet relatati ma' (1) moratorju fuq id-dazji doganali fuq it-trażmissjonijiet elettroniċi ("il-moratorju fuq il-kummerċ elettroniku") u (2) l-applikazzjoni tas-subparagrafi 1(b) u 1(c) tal-Artikolu XXIII tal-GATT 1994 dwar "ilmenti mhux marbuta ma’ vjolazzjoni u ilmenti dwar sitwazzjonijiet" fis-soluzzjoni ta' tilwim skont il-Ftehim dwar l-Aspetti tad-Drittijiet tal-Proprjetà Intellettwali Relatati mal-Kummerċ (“TRIPS”).

               L-Unjoni dejjem appoġġat l-estensjoni tal-"moratorju fuq il-kummerċ elettroniku" minħabba li l-kummerċ elettroniku huwa servizz u għalhekk m’għandux ikun suġġett għal dazji doganali. Barra minn hekk, il-moratorju jipprovdi benefiċċji ekonomiċi sinifikanti għall-kumpaniji fl-Unjoni.

               Il-Ftehim TRIPS stabbilixxa moratorju ta' ħames snin mid-dħul fis-seħħ tiegħu fl-1995 fuq l-applikazzjoni tas-subparagrafi 1(b) u 1(c) tal-Artikolu XXIII dwar ilmenti mhux marbuta ma’ vjolazzjoni u ilmenti dwar sitwazzjonijiet għal-konsultazzjonijiet u s-soluzzjoni tat-tilwim skont it-TRIPS (l-Artikolu 64(2) TRIPS). Matul dak il-perjodu, ma nstab l-ebda kunsens dwar il-kamp ta' applikazzjoni u l-modalitajiet għall-ilmenti mhux marbuta ma’ vjolazzjoni u ilmenti dwar sitwazzjonijiet skont l-Artikolu 64(3) TRIPS.

               Wara li skada l-perjodu inizjali ta' ħames snin il-Konferenza Ministerjali tad-WTO estendiet kontinwament is-sospensjoni b'deċiżjoni kunsenswali, skont l-Artikolu 64(3) TRIPS u dan kienet tagħmlu sas-sessjoni ta' wara. L-aħħar estensjoni tal-11 ta' Diċembru 2013 twassal sal-Konferenza Ministerjali fl-2015. Id-Deċiżjonijiet tal-Konferenza Ministerjali tad-WTO ddiriġew lill-Kunsill għat-TRIPS ikompli jeżamina l-kamp ta' applikazzjoni u l-modalitajiet għall-ilmenti tat-tipi previsti fis-subparagrafi 1(b) u 1(c) tal-Artikolu XXIII tal-GATT 1994 u jagħmel ir-rakkomandazzjonijiet għas-Sessjoni li jmiss tiegħu. Id-Deċiżjonijiet jgħidu wkoll li kien miftiehem li, sadanittant, il-Membri mhux se jniedu dawn l-ilmenti skont il-Ftehim TRIPS.

               S'issa ma ntlaħaq l-ebda kunsens dwar il-kamp ta' applikazzjoni u l-modalitajiet.

               Il-proposta tistipula li l-Kunsill jawtorizza lill-Kummissjoni jieħu pożizzjoni f'isem l-Unjoni Ewropea fid-WTO biex jintlaħaq kunsens fir-rigward tal-estensjoni tal-"moratorju għall-kummerċ elettroniku" fuq bażi indefinita (jew f'kull Konferenza Ministerjali fejn tiġi proposta l-adozzjoni ta' moratorju għall-kummerċ elettroniku), u l-estensjoni tal-moratorju fuq ilmenti mhux marbuta ma’ vjolazzjoni u ilmenti dwar sitwazzjonijiet skont il-Ftehim TRIPS sakemm il-Konferenza Ministerjali tad-WTO tieħu deċiżjoni dwar il-kamp ta' applikazzjoni u l-modalitajiet tal-ilmenti mhux marbuta ma’ vjolazzjoni.

               •Konsistenza ma’ dispożizzjonijiet ta’ politika eżistenti fil-qasam tal-politika u ma' politiki oħra tal-Unjoni

                  L-inizjattiva hija kompletament konsistenti mad-dispożizzjonijiet tal-politika eżistenti. Tħejjew deċiżjonijiet simili għal Konferenza ministerjali tad-WTO, inkluż l-aktar waħda reċenti għad-Disa' Konferenza Ministerjali tad-WTO fl-2013.

               2.BAŻI ĠURIDIKA, SUSSIDJARJETÀ U PROPORZJONALITÀ

               L-Artikolu 218(9) tat-Trattat dwar il-Funzjonament tal-Unjoni (TFUE) jistipula li meta jkun meħtieġ li tittieħed Deċiżjoni li jkollha effett legali f’korp stabbilit bi ftehim internazzjonali, il-Kunsill, fuq proposta mill-Kummissjoni jew mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà, għandu jadotta Deċiżjoni li tistabbilixxi l-pożizzjoni li għandha tiġi adottata f'isem l-Unjoni. L-estensjoni ta’ moratorji taqa’ taħt din id-dispożizzjoni, peress li d-Deċiżjoni tittieħed f’korp stabbilit bi ftehim internazzjonali (il-Konferenza Ministerjali tad-WTO) li jaffettwa d-drittijiet u l-obbligi tal-Unjoni.

               Il-moratorju previst dwar il-kummerċ elettroniku jittratta kwistjonijiet li jaqgħu fil-kamp ta' applikazzjoni tal-politika kummerċjali komuni (l-Artikolu 207 tat-TFUE) u b’mod partikolari, l-obbligi skont il-Ftehim Ġenerali dwar il-Kummerċ fis-Servizzi. Bl-istess mod, il-moratorju previst fuq l-ilmenti mhux marbuta ma’ vjolazzjoni u l-ilmenti dwar sitwazzjonijiet jittratta kwistjonijiet li jaqgħu fil-kamp ta' applikazzjoni tal-politika kummerċjali komuni, b’mod partikolari l-obbligi skont il-Ftehim TRIPS.

               3.IL-KAMP TA’ APPLIKAZZJONI TAL-PROPOSTA

               Il-Parlament Ewropew jiġi infurmat bid-dettalji kollha minnufih, f'konformità mal-Artikolu 218(10) TFUE.

               2015/0234 (NLE)

               Proposta għal

               DEĊIŻJONI TAL-KUNSILL

               Li tistabbilixxi l-pożizzjoni li għandha tittieħed mill-Unjoni Ewropea fil-Konferenza Ministerjali tal-Organizzazzjoni Dinjija tal-Kummerċ fir-rigward tal-estensjoni tal-moratorju fuq dazji doganali fuq trażmissjonijiet elettroniċi u l-moratorju fuq ilmenti mhux marbuta ma’ vjolazzjoni u lmenti dwar sitwazzjonijiet

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207(4), flimkien mal-Artikolu 218(9), tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Moratorju fuq dazji doganali fuq trażmissjonijiet elettroniċi (“il-moratorju dwar il-kummerċ elettroniku”) b’effett illi l-membri tad-WTO għandhom ikomplu l-prattika preżenti li ma jimponux dazji doganali fuq trażmissjonijiet elettroniċi, ġie adottat fil-forma ta’ dikjarazzjoni fil-Konferenza Ministerjali tal-Organizzazzjoni Dinjija tal-Kummerċ (WTO) tal-1998. Bħalissa l-moratorju jieħu l-forma ta’ deċiżjoni tal-Konferenza Ministerjali tad-WTO, li ġiet imġedda kull sentejn mill-1998 'il quddiem.

               (2)Moratorju għal ilmenti mhux marbuta ma’ vjolazzjoni u ilmenti dwar sitwazzjonijiet ġie estiż kontinwament fil-Konferenza Ministerjali tad-WTO wara l-iskadenza tal-perjodu ta' ħames snin biex tittieħed id-deċiżjoni għall-kamp ta' applikazzjoni u l-modalitajiet għal dawn l-ilmenti skont l-Artikolu 64(3) tal-Ftehim TRIPS.

               (3)Dawn il-moratorji ġew estiżi l-aħħar fil-Konferenza Ministerjali tad-WTO f’Diċembru 2013 sal-2015. Dan għandu jiġi estiż ulterjorment mill-Konferenza Ministerjali tad-WTO li jmiss jew isir permanenti jekk jintlaħaq kunsens għal dak l-għan fid-diskussjonijiet li għaddejjin jew f'dawk futuri.

               (4)Huwa fl-interess tal-Unjoni li tagħti l-appoġġ tagħha lill-estensjoni tal-moratorju fuq il-kummerċ elettroniku fuq bażi indefinita u lill-estensjoni tal-moratorju fuq ilmenti mhux marbuta ma’ vjolazzjoni u ilmenti dwar sitwazzjonijiet sakemm il-Konferenzi Ministerjali japprovaw ir-rakkomandazzjonijiet tal-Kunsill għat-TRIPS fir-rigward tal-kamp ta' applikazzjoni u l-modalitajiet tal-ilmenti mhux marbuta ma’ vjolazzjoni u ilmenti dwar sitwazzjonijiet skont l-Artikolu 64(3) tat-TRIPS,

               ADOTTA DIN ID-DEĊIŻJONI:

               Artikolu 1

               Il-pożizzjoni tal-Unjoni fil-Konferenza Ministerjali tal-Organizzazzjoni Dinjija tal-Kummerċ għandha tkun li tappoġġa estensjoni tal-moratorju fuq id-dazji doganali fuq it-trażmissjonijiet elettroniċi ("moratorju fuq il-kummerċ elettroniku") u tal-moratorju fuq ilmenti tat-tipi previsti mis-subparagrafi 1(b) u 1(c) tal-Artikolu XXIII tal-GATT 1994 ("ilmenti mhux marbuta ma’ vjolazzjoni u ilmenti dwar sitwazzjonijiet), sakemm il-Konferenza Ministerjali tieħu deċiżjoni dwar il-kamp ta' applikazzjoni u l-modalitajiet tal-ilmenti mhux marbuta ma’ vjolazzjoni u ilmenti dwar sitwazzjonijiet.

               Artikolu 2

               Din id-Deċiżjoni tidħol fis-seħħ dakinhar tal-adozzjoni tagħha.

               Magħmul fi Brussell,

                     Għall-Kunsill

                     Il-President


				|

		52014PC0171

			Proposta għal DEĊIŻJONI TAL-KUNSILL fuq it-taxxa AIEM applikabbli fil-Gżejjer Kanarji /* COM/2014/0171 final - 2014/0093 (CNS) */

			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
It-Trattat dwar
il-Funzjonament tal-Unjoni Ewropea (TFUE), li japplika għar-reġjuni
ultraperiferiċi tal-UE, u li jinkludu l-Gżejjer Kanarji,
fil-prinċipju ma jawtorizza l-ebda differenza bejn it-tassazzjoni ta'
prodotti lokali u t-tassazzjoni ta' prodotti minn Spanja jew minn Stati Membri
oħra. Madanakollu, l-Artikolu 349 tat-TFUE (li qabel kien
l-Artikolu 299(2) tat-Trattat tal-KE) jistipula l-possibbiltà ta’
introduzzjoni ta’ miżuri speċifiċi għal dawk
ir-reġjuni minħabba l-eżistenza ta’ diffikultajiet permanenti li
jħallu impatt fuq il-kundizzjonijiet ekonomiċi u soċjali
tar-reġjuni ultraperiferiċi.
Id-Deċiżjoni
tal-Kunsill 2002/546/KE tal-20 ta' Ġunju 2002[1], adottata abbażi
tal-Artikolu 299(2) tat-Trattat tal-KE, tawtorizza lil Spanja biex,
sat-30 ta’ Ġunju 2014, tapplika eżenzjonijiet
mit-taxxa magħrufa bħala 'Arbitrio sobre Importaciones y Entregas de
Mercancías en las Islas Canarias' (minn hawn 'il quddiem 'AIEM') jew tnaqqasha
għal ċerti oġġetti li huma prodotti lokalment
fil-Gżejjer Kanarji. L-Anness għal dik id-Deċiżjoni fih
il-lista ta' prodotti li għalihom jistgħu jiġu applikati
eżenzjonijiet jew tnaqqis fit-taxxa. Skont il-prodotti, id-differenza fl-impożizzjoni
fit-tassazzjoni bejn il-prodotti lokali u l-prodotti l-oħra ma tistax
taqbeż il-5, il-15 jew il-25 punti ta' perċentwali.
Id-Deċiżjoni 2002/546/KE
tispjega r-raġunijiet tal-adozzjoni ta' miżuri speċifiċi,
li jinkludu l-iżolament, il-materja prima u d-dipendenza enerġetika,
l-obbligu li jinżammu ħażniet, id-daqs żgħir tas-suq
lokali u l-livell baxx tal-attività ta' esportazzjoni. Flimkien, dawn
l-iżvantaġġi jfissru żieda fil-kostijiet tal-produzzjoni,
li twassal għal żieda fil-prezz tal-kost ta' oġġetti lokali
li, mingħajr miżuri speċifiċi, ikunu anqas kompetittivi
meta mqabbla ma’ oġġetti minn postijiet oħrajn, anke jekk
jitqiesu l-kostijiet biex dawn il-prodotti jiġu ttrasportati lejn
il-Gżejjer Kanarji. Dan se jagħmliha iktar diffiċli biex tinżamm
il-produzzjoni lokali. Il-miżuri speċifiċi li huma koperti
mid-Deċiżjoni 2002/546/KE ġew għaldaqstant imfassla
bil-għan li tissaħħaħ l-industrija lokali billi ssir
iżjed kompetittiva.
L-AIEM hi taxxa indiretta imposta mill-Istat f’stadju wieħed fuq
il-provvisti ta’ oġġetti fil-Gżejjer Kanarji. Il-bażi
taxxabbli għall-oġġetti importati hija bbażata fuq il-valur
doganali, u dik tal-provvisti tal-oġġetti minn produtturi
fil-Gżejjer Kanarji hija bbażata fuq l-ammont totali tal-kumpens.
Il-miżuri speċifiċi koperti
mid-Deċiżjoni 2002/546/KE jistabbilixxu forma ta’ tassazzjoni
differenzjata, li tibbenefika l-produzzjoni lokali ta’ ċerti prodotti. Dan
il-benefiċċju fuq it-taxxa jikkostitwixxi għajnuna mill-Istat li
teħtieġ l-approvazzjoni tal-Kummissjoni, li ngħatat permezz
tad-Deċiżjoni dwar l-Għajnuna mill-Istat NN 22/2008.
Fis-16 ta' Novembru 2010,
Spanja ressqet talba quddiem il-Kummissjoni biex testendi l-perjodu
tal-applikazzjoni tad-Deċiżjoni 2002/546/KE b'sentejn, sabiex
id-data tal-iskadenza tkun tikkoinċidi ma' dik tal-Linji Gwida dwar
l-għajnuna reġjonali nazzjonali għall-perjodu bejn l-2007 u
l-2013[2].
Barra minn hekk,
Spanja introduċiet ukoll talba għall-estensjoni b'sentejn tal-perjodu
ta' applikazzjoni tad-Deċiżjoni dwar l-Għajnuna mill-Istat
NN 22/2008. Skont din id-Deċiżjoni, l-għajnuna
mogħtija mill-awtoritajiet Spanjoli, fir-rigward tal-AIEM, kienet
kompatibbli mas-suq komuni. Il-Kummissjoni awtorizzat din l-estensjoni
għal sentejn permezz tad-Deċiżjoni tagħha dwar
l-Għajnuna mill-Istat SA 31950 (N 544/2010)[3], li estendiet
il-perjodu tad-Deċiżjoni dwar l-Għajnuna mill-Istat
NN 22/2008 sal-31 ta’ Diċembru 2013.
Fir-rigward
tat-talba għall-estensjoni tal-perjodu tal-applikazzjoni
tad-Deċiżjoni 2002/546/KE, il-Kummissjoni vvalutatha fid-dawl
tad-daqs tal-iżvantaġġi li jaffettwaw lill-Gżejjer Kanarji
u waslet għall-konklużjoni li kien iġġustifikat li
tagħti l-estensjoni mitluba.
Fil-fatt,
ir-rapport mill-Kummissjoni lill-Kunsill dwar l-applikazzjoni
tal-arranġamenti speċjali dwar it-taxxa AIEM applikabbli
għall-Gżejjer Kanarji, li ġie adottat
fit-28 ta' Awwissu 2008, ikkonferma li l-AIEM kienet
qiegħda taħdem b'mod sodisfaċenti u ma kien hemm l-ebda
ħtieġa li jsiru emendi għad-dispożizzjonijiet
tad-Deċiżjoni 2002/546/KE.
Għaldaqstant,
id-Deċiżjoni tal-Kunsill 895/2011/UE
tad-19 ta’ Diċembru 2011[4]
emendat id-Deċiżjoni 2002/546/KE, billi estendiet il-perjodu ta’
applikazzjoni tagħha sal-31 ta’ Diċembru 2013.
Fl-4 ta’
Marzu 2013, l-awtoritajiet Spanjoli talbu lill-Kummissjoni biex
tħejji Deċiżjoni tal-Kunsill li tawtorizza lil Spanja biex tapplika
eżenzjonijiet jew tnaqqis fl-AIEM għal ċerti prodotti li huma
prodotti lokalment fil-Gżejjer Kanarji għall-perjodu 2014-2020,
bl-immodifikar tal-lista ta’ prodotti u tar-rati massimi applikabbli għal
xi wħud minnhom.
Fit-28 ta’ Ġunju 2013,
il-Kummissjoni adottat Linji Gwida ġodda dwar l-għajnuna
reġjonali għall-perjodu 2014-2020[5].
Dawn il-Linji Gwida huma parti minn strateġija usa’ biex jiġi
mmodernizzat il-kontroll tal-għajnuna mill-Istat, bil-għan li
jitrawwem it-tkabbir fis-Suq Uniku billi jiġu nkoraġġiti
miżuri ta' għajnuna aktar effettivi u l-infurzar tal-Kummissjoni jkun
iffokat fuq il-każijiet li għandhom l-ikbar impatt fuq
il-kompetizzjoni.
Meta wieħed
jikkunsidra li dawn il-Linji Gwida ser jidħlu fis-seħħ
fl-1 ta’ Lulju 2014, jidher iġġustifikat li l-perjodu
ta' applikazzjoni tad-Deċiżjoni 2002/546/KE, kif emendat
bid-Deċiżjoni 895/2011/UE, jiġi estiż għal sitt
xhur, biex b’hekk id-data tal-iskadenza tkun tikkoinċidi mal-iskadenza
tal-Linji Gwida attwalment fis-seħħ.
Id-Deċiżjoni 2002/546/KE ġiet emendata kif xieraq
bid-Deċiżjoni 1413/2013/UE[6]
li estendiet l-applikazzjoni tagħha sat-30 ta’ Ġunju 2014.
Il-Kummissjoni
analizzat it-talba li waslet mill-awtoritajiet Spanjoli, kif ukoll
l-informazzjoni pprovduta minn ħafna partijiet interessati differenti li
ħadu l-inizjattiva biex jikkuntattjaw lill-Kummissjoni. Din l-analiżi
tikkonferma li l-karatteristiċi speċjali tal-Gżejjer Kanarji
jirrestrinġu l-iżvilupp tagħhom u huma responsabbli għal
kostijiet addizzjonali għall-operaturi li jinsabu hemmhekk. Għalhekk
huwa ġġustifikat li tinżamm l-eżenzjoni tal-AIEM għal
lista ta’ prodotti industrijali prodotti lokalment. Din il-miżura hija
meħtieġa u proporzjonata u ma’ tpoġġix fil-periklu
l-intergrità u l-koerenza tal-ordni legali tal-Unjoni.
2.           ANALIŻI TAT-TALBA
SPANJOLA U TAL-PROPORZJONALITÀ TAD-DEĊIŻJONI TAD-DEROGA
Skont l-Artikolu 110 TFUE l-ebda Stat
Membru ma għandu japplika, direttament jew indirettament, fuq il-prodotti
ta’ Stati Membri oħra taxxi interni ta' kull deskrizzjoni, ogħla minn
dawk applikati direttament jew indirettament fuq prodotti simili nazzjonali.
Barra dan, ebda Stat Membru ma għandu japplika fuq il-prodotti ta' Stati
Membri oħra taxxi interni ta' tali natura li jagħtu protezzjoni
indiretta lill-produzzjoni ta' prodotti oħrajn.
Madankollu, abbażi tal-Artikolu 349
TFUE l-Kunsill jista’ jawtorizza Stati Membri b’reġjuni u dipartimenti
ultraperiferiċi li jidderogaw mid-dispożizzjonijiet
tal-Artikolu 110 tat-TFUE sabiex jittieħed kont tas-sitwazzjoni strutturali
soċjali u ekonomika ta’ dawn ir-reġjuni u li hija aktar ikkumplikata
minħabba fatturi oħra li jirrestrinġu bi kbir l-iżvilupp
tagħhom. Din id-deroga ma għandhiex tfixkel l-integrità u l-koerenza
tal-ordni legali tal-Unjoni, inklużi s-suq intern u l-politika komuni,
bħalma huma l-politika fiskali komuni bbażata fuq l-Artikolu 113
tat-TFUE. B’hekk, dawn id-derogi għandhom jibqgħu proporzjonali,
jiġifieri ma jmorrux lil hinn minn dak li hu meħtieġ biex
jindirizzaw kundizzjonijiet oqfsa ħżiena li jfixklu l-iżvilupp
ekonomiku ta’ dawn ir-reġjuni u ma jridux ifixklu b'mod eċċessiv
il-kompetizzjoni fis-suq uniku. B’konsegwenza ta’ dan, kull deroga
mill-Artikolu 110 TFUE għandha tibqa’ limitata għall-kumpens
komplet jew parzjali tal-kost tal-iżvantaġġ minn produtturi
f’dawn ir-reġjuni li jsofru.
L-ekonomija tal-Gżejjer Kanarji hija
dipendenti ħafna fuq it-turiżmu. Din id-dipendenza hija theddida
serja għall-iżvilupp tal-Gżejjer Kanarji minħabba tibdil
fit-togħma, diżastri naturali jew ta’ riċessjoni ekonomika
jista' jkollha impatt kbir fis-sitwazzjoni ekonomika u soċjali
tal-arċipelagu. Dan kien preċiżament dak li seħħ waqt
il-kriżi finanzjarja globali tal-2008 u l-2009 li kellha impatt qawwi
fl-għadd ta’ turisti li qed iżuru l-Gżejjer u, konsegwentement,
fl-ekonomija tagħha. It-tnaqqis f’turisti wassal għal żieda
kbira fil-livelli tal-qgħad, bir-rata tal-qgħad issir ogħla
milli fi Spanja kontinentali, li hija, flimkien mal-Greċja, wieħed
miż-żewġ Stati Membri bl-ogħla rata ta’ qgħad fl-Unjoni
Ewropea. It-tkabbir kien saħansitra aktar viżibbli fir-rata
tal-qgħad fost iż-żgħażagħ, li jista’ jiġi
spjegat minn għadd kbir ta’ żgħażagħ li jiddependu fuq
impjiegi staġjonali maħluqa mit-turiżmu.
Is-suq tal-Gżejjer Kanarji huwa
kkaratterizzat ukoll mid-dimensjoni mnaqqsa tagħha li jipprevjeni l-industriji
milli jilħqu l-aħjar punt ta’ produzzjoni. Il-biċċa l-kbira
tal-magni industrijali huma iddisinjati biex jipproduċu fuq skala kbira,
sabiex tiżdied il-produttività u l-qligħ. Dawn il-magni mhumiex
iddisinjati għal suq iżgħar, li jiġġeneraw
kapaċità produttiva mhux użata, li jfisser li l-industriji huma
mġiegħla jaħdmu f’livell ta’ produzzjoni aktar baxx minn dak
meħtieġ biex jitnaqqsu l-kostijiet ta’ produzzjoni, li jillimitaw
l-opportunitajiet għal ekonomiji ta’ skala.
Il-pajjiżi u t-territorji qrib
il-Gżejjer Kanarji (il-Marokk, is-Saħara tal-Punent u l-Mawritanja)
naqqsu l-kapaċità akkwistattiva, u d-differenza konsiderevoli
fl-iżvilupp jillimita l-possibbiltajiet għall-esportazzjonijiet
tal-Gżejjer Kanarji.
Karatteristika oħra tal-Gżejjer
Kanarji b’effett importanti b'kostijiet addizzjonali li ntefqu minn operaturi
stabbiliti hemm, hi l-frammentazzjoni territorjali u d-distanza lejn is-sorsi
tal-biċċa l-kbira tal-materja prima, li tiġġenera kostijiet
ogħla tat-trasport. Il-problema ġiet aggravata minn żieda
fil-prezzijiet taż-żejt li kellha impatt importanti
fiż-żieda tal-kostijiet tat-trasport.
L-ilma huwa riżors skars fil-Gżejjer
Kanari. L-insuffiċjenza ta’ ilma għandha impatt evidenti fil-kost, li
joħloq żvantaġġ kompetittiv lejn industriji li jinsabu
f’partijiet oħra ta’ Spanja jew l-Unjoni Ewropea. Dan huwa partikolarment
importanti għall-industriji li jużaw l-ilma bħala materja prima
importanti (eż. l-ikel, il-kimika, il-karta) iżda wkoll dawk li
jeħtieġu livelli għolja ta’ refriġerazzjoni.
Hemm proġetti għall-introduzzjoni
ta’ gass naturali fiż-żewġ gżejjer ewlenin tal-Gżejjer
Kanarji, iżda mhuwiex ċar meta dan il-fjuwil jista' jintuża
b’mod effettiv. In-nuqqas ta’ gass naturali jiġġenera element
importanti ta’ telf ta’ kompetittività, hekk kif il-kost tal-ġenerazzjoni
tas-sħana u l-enerġija bl-użu ta’ sorsi oħra hija
konsiderevolment aktar għalja.
Peress li ma hemm l-ebda impjant ta’
riċiklaġġ u l-iskart irid jiġi ttrasportat lejn
il-kontinent u skart tossiku għandu jiġi ttrattat barra l-Gżejjer
Kanarji, ir-rimi ta’ skart industrijali u t-trattament ta’ skart tossiku
jwassal għal kostijiet ambjentali ogħla.
Il-karatteristiċi tal-Gżejjer
Kanarji deskritti qabel sa ċertu punt kollha jaffettwaw il-produzzjoni
domestika. Huwa għalhekk xieraq li jiġi verifikat x’kien l-effett ta’
tassazzjoni differenzjata eżistenti fis-sehem tas-suq tal-produzzjoni
lokali u li din it-tassazzjoni differenzjata tiġi aġġustata
sabiex tiżgura li ma jkunx hemm distorsjoni eċċessiva
fil-kompetizzjoni.
L-analiżi li saret sabiex tikkonkludi
dwar ir-rati differenzjati aċċettati qieset mhux biss is-sehem
tas-suq medju tal-produzzjoni lokali fil-perjodu 2008-2011, iżda wkoll
l-evoluzzjoni tiegħu u informazzjoni oħra pprovduta mill-partijiet
interessati li kkuntattjaw lill-Kummissjoni biex jipprovdu l-informazzjoni
rilevanti. Għal industriji li jipproduċu prodotti b’tariffi doganali
komuni differenti ġie analizzat l-evoluzzjoni tas-sehem kombinat fis-suq
għall-prodotti kollha u mhux biss l-ishma tas-suq individwali.  Dawn
ir-raġunijiet jispjegaw għaliex prodotti b’ishma tas-suq simili medju
tal-produzzjoni lokali ma jkollhomx l-istess rata massima ta’ tassazzjoni
differenzjata.
Fil-każ ta’ tabakk, huwa
ssuġġerit li tinżamm ir-rata differenzjata għal 25 % u
jiġi aġġornat il-minimu għal 1000 sigarett minn EUR 6
għal EUR 18 kif mitlub mill-awtoritajiet Spanjoli.
L-awtoritajiet Spanjoli inkludew fil-lista ta’
prodotti li huma soġġetti għal tassazzjoni differenzjata xi
prodotti b’sehem estremament żgħir fis-suq tal-produzzjoni lokali. Il-ġustifikazzjoni
ppreżentata mill-awtoritajiet Spanjoli hija li hemm pjanijiet li
jżidu l-produzzjoni lokali ta’ dawn il-prodotti, żieda li mhux se
tkun possibbli mingħajr tassazzjoni differenzjata.
B’kollox, mill-139 prodott imsemmi fit-talba
li waslet mill-awtoritajiet Spanjoli, il-Kummissjoni taċċetta r-rata
kif mitlub għal 119 minn dawn, filwaqt li għall-20 li għad baqa'
il-Kummissjoni tikkunsidra li r-rata differenzjata għandha tkun aktar
baxxa, biex tipprevjeni każijiet possibbli ta’ distorsjoni tal-kompetizzjoni.

Mill-analiżi dettaljata li saret
mill-Kummissjoni, huwa possibbli li jiġu stabbiliti listi differenti ta’
prodotti skont ir-rati ta’ taxxa differenzjata, is-settur u t-Tariffa Doganali
Komuni:
5%
Prodotti
agrikoli u tas-sajd:
0207
11/0207 13
Minerali:
2516 90 00
00/6801/6802
Materjali
tal-bini:
3816/3824
40 00 00/3824 50/3824 90 45 00/3824 90 70 00/ 3824 90 97 99/ 6809
Sostanzi
kimiċi:
2804 30 00
00/2804 40 00 00/3105 20 90 00/3208/3209/3210/3212 90 00 00/3213/3214/3304 99
00 00/3925 90 80 00/ 3401/3402/3406/3814 00 90/3923 90 00 00/4012 11 00/4012 12
00/4012 13/4012 19
L-industriji tax-xogħol tal-ħadid:
7604/7608
L-industrija tal-ikel:
0210 12 11 00/0210 12 19 00/0210 19 40 00/0210 19 81/0305 41 00/0305 43
00 90/
0901
22 00 00/1101/1102/1601/1602/1704 90 30 00/1704 90 51 00/1704 90 55 00/
1704
90 75 00/1704 90 71 00/1806/1901 20 00 00/1901 90 91 00/1901 90 99/
1904
10 10/1905/2005 20 20/2006 00 31 00/2008 11 96 00/2008 11 98 00/2008 19 92/
2008
19 93/2008 19 95/2008 19 99/2309
Xorb:
2009 11/2009 12 00/2009 19/2009 41/2009
49/2009 50/2009 61/2009 71/2009 79/2009 89/ 2009 90/2201/2202/2204
It-tessuti u l-ġilda:
6112 31/6112 41
Karta:
4818 90 90 00/4823 90 85 90
L-arti grafika u l-pubblikazzjoni:
4910
10 %
Prodotti agrikoli u tas-sajd:
0203 11/0203 12/0203 19/0701 90/0703
Materjali tal-bini:
2523 29 00 00/
L-industrija tal-ikel:
0210 11 11 00/0210 11 31 00/1905/2105
Karta:
4808/4819/4823 90 40 00/
15 %
Prodotti agrikoli u tas-sajd:
0407 21 00 00/0407 29 10 00/0407 90 10 00
Materjali tal-bini:
2523 90/7010
Sostanzi kimiċi:
3809 91 00/3917 21/3917 23/3917 32 00/ 3917 33
00/3917 39 00/3917 40 00/3923 10 00/39 23 21 00/3923 30 10/3924 10 00
L-industriji tax-xogħol
tal-ħadid:
7309 00/7610 10 00 00/9403 20 80 90
L-industrija tal-ikel:
0403/0901 21/1902/2103 20 00 00/2103 30/2103
90 90/2106 90 98/
Xorb:
2203/2208 40
It-tessuti u l-ġilda:
6302
Karta:
4818 10/4818 20/4818 30/4821
L-arti grafika u l-pubblikazzjoni:
4909/4911
25 %
It-tabakk:
2402
Dawn il-listi ta’ prodotti jindirizzaw
l-għan tal-Artikolu 349 biex jiġu adottati miżuri
speċifiċi biex jikkunsidraw il-karatteristiċi speċjali
tal-Gżejjer Kanarji bħala reġjuni ultraperiferiċi, filwaqt
li fl-istess ħin, ma ssirx distorsjoni tal-kompetizzjoni b’mod li jista'
jiġi pperikolat is-suq intern.
Meta l-awtoritajiet Spanjoli jissottomettu
r-rapport previst fl-Artikolu 2 ta’ din id-Deċiżjoni tal-Kunsill
ikun ta’ min li l-Kummissjoni tevalwa l-effetti tar-rati differenzjati u
tevalwa l-ħtieġa ta’ bidliet. Ikun ukoll importanti f’dak
iż-żmien biex jiġi verifikat jekk kien hemm żieda
fil-produzzjoni lokali ta’ dawk il-prodotti li għalihom hi mitluba
tassazzjoni differenzjata iżda li m’għandhomx produzzjoni lokali
sinifikanti fil-mument.
3.           L-ELEMENTI LEGALI
TAL-PROPOSTA
Sommarju
tal-miżuri proposti
Li tawtorizza lil
Spanja li tapplika eżenzjonijiet jew tnaqqis tat-taxxa magħrufa
bħala AIEM għal ċerti prodotti li huma prodotti lokalment
fil-Gżejjer Kanarji.
Bażi
ġuridika
L-Artikolu 349
TFUE.
Prinċipju
tas-sussidjarjetà
Il-Kunsill biss
għandu s-setgħa li jadotta, abbażi tal-Artikolu  349 TFUE,
miżuri speċifiċi favur ir-reġjunijiet ultraperiferiċi
għall-adattament tal-applikazzjoni tat-Trattati għal dawn
ir-reġjuni, inkluża l-politika komuni, minħabba l-iżvantaġġi
permanenti li jħallu impatt fuq il-kundizzjonijiet ekonomiċi u
soċjali tar-reġjuni l-aktar imbiegħda.
Għaldaqstant,
il-proposta hija konformi mal-prinċipju tas-sussidjarjetà.
Prinċipju
tal-proporzjonalità
Il-proposta
tikkonforma mal-prinċipju tal-proporzjonalità għar-raġunijiet li
ġejjin.
L-għażla
ta’ strument
L-istrument li qed
jiġi propost: Deċiżjoni tal-Kunsill.
Strumenti
oħrajn ma jkunux adegwati minħabba r-raġuni li ġejja:
Id-derogi mogħtija skont
l-Artikolu 349 TFUE jinsabu fid-deċiżjonijiet tal-Kunsill.
4.           IMPLIKAZZJONI BAĠITARJA

Il-proposta ma
għandha l-ebda impatt fuq il-baġit tal-Unjoni Ewropea.
2014/0093 (CNS)
Proposta għal
DEĊIŻJONI TAL-KUNSILL
fuq it-taxxa AIEM applikabbli
fil-Gżejjer Kanarji
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 349
tiegħu,
Wara li kkunsidra l-proposta mill-Kummissjoni
Ewropea,
Wara li kkunsidra l-opinjoni tal-Parlament
Ewropew[7],

Filwaqt li jaġixxi skont proċedura
leġislattiva speċjali,
Billi:
(1)       Skont l-Artikolu 349
tat-TFUE, il-Kunsill, filwaqt li jqis is-sitwazzjoni strutturali soċjali u
ekonomika tar-reġjuni ultraperiferiċi, li hija aggravata
mid-distanza, l-insularità, id-daqs żgħir, it-topografija u l-klima
diffiċli u d-dipendenza ekonomika fuq ftit prodotti, għandu jadotta miżuri
speċifiċi mmirati, b’mod partikolari, li jistabbilixxu l-kondizzjoni
tal-applikazzjoni tat-Trattati għal dawk ir-reġjuni, inklużi
l-politiki komuni.
(2)       Għaldaqstant
għandhom jiġu adottati miżuri speċifiċi sabiex
jistabbilixxu l-kondizzjonijiet għall-applikazzjoni tat-Trattat għal
dawk ir-reġjuni. Għandhom iqisu l-karatteristiċi u
r-restrizzjonijiet speċjali ta' dawn ir-reġjuni, bla preġudizzju
għall-integrità u l-koerenza tal-ordni ġuridiku Komunitarju, inklużi
s-suq intern u l-politiki komuni.
(3)       Fil-quċċata
tal-lista ta’ żvantaġġi identifikati fil-Gżejjer Kanarji
hija l-predominanza tas-settur tas-servizzi u b’mod partikolari t-turiżmu
fil-prodott reġjonali u wkoll id-dipendenza tal-ekonomija tal-Gżejjer
Kanarji fuq dan is-settur u s-sehem żgħir tal-industrija fil-PDG
tal-Gżejjer Kanarji.
(4)       Fit-tieni post huwa
l-iżolament inerenti f’arċipelagu li jfixkel il-moviment ħieles
ta’ persuni, oġġetti u servizzi. Id-dipendenza fuq ċerti modi
ta’ trasport, it-trasport bl-ajru u t-trasport marittimu tiżdied peress li
dawn huma mezzi ta’ trasport li għadhom ma ġewx liberalizzati
kompletament. Il-kostijiet tal-produzzjoni huma akbar minħabba li dawn
il-modi ta’ trasport huma inqas effiċjenti u aktar għalja milli
bit-triq jew bil-ferroviji.
(5)       Bħala konsegwenza
ulterjuri ta’ dan l-iżolament, tirriżulta żieda fil-kostijiet
ta’ produzzjoni minn dipendenza f’termini ta’ materja prima u enerġija,
l-obbligu li jinżammu ħażniet u diffikultajiet li jaffettwaw
il-forniment ta’ tagħmir ta’ produzzjoni.
(6)       Id-daqs żgħir
tas-suq u l-livell baxx ta’ attività ta’ esportazzjoni, il-frammentazzjoni
ġeografika tal-arċipelagu, u l-obbligu li jinżammu linji ta’
produzzjoni żgħar iżda diversifikati biss sabiex jissodisfaw
ir-rekwiżiti ta’ suq żgħir, jillimita l-opportunitajiet għal
ekonomiji ta’ skala.
(7)       F’ħafna każijiet
huwa aktar diffiċli jew aktar għali biex tikseb servizzi
speċjalizzati u ta’ manutenzjoni, u taħriġ għal
maniġers u tekniċi, jew li tissottokuntratta jew tippromwovi
l-espansjoni ta' negozju lil hinn mis-suq tal-gżejjer Kanarji. Il-firxa
dejqa ta’ metodi ta’ distribuzzjoni tirriżulta wkoll f’eċċess
ta' stokk.
(8)       Fir-rigward l-ambjent,
ir-rimi ta’ skart industrijali u t-trattament ta’ skart tossiku jagħti lok
għal kostijiet ambjentali ogħla. Dawn il-kostijiet huma ogħla
minħabba li ma hemmx impjanti tar-riċiklaġġ, ħlief
għal ċerti prodotti, u l-iskart irid ikun ittrasportat lejn
il-kontinent u l-iskart tossiku għandu jiġi ttrattat barra
l-Gżejjer Kanarji.
(9)       Fuq il-bażi ta’ din
l-informazzjoni kollha u n-notifika mill-awtoritajiet Spanjoli, huwa
rakkomandabbli li tiġġedded l-awtorizzazzjoni biex l-applikazzjoni
ta’ taxxa għal lista ta’ prodotti lokali li għalihom
eżenzjonijiet għal prodotti lokali tkun permessa.
(10)     Id-Deċiżjoni
tal-Kunsill 2002/546/KE tal-20 ta' Ġunju 2002[8], adottata abbażi
tal-Artikolu 299 tat-Trattat tal-KE, tawtorizza lil Spanja biex,
sal-31 ta’ Diċembru 2011, tapplika eżenzjonijiet
mit-taxxa magħrufa bħala ‘Arbitrio sobre Importaciones y Entregas de
Mercancías en las Islas Canarias’ (minn hawn 'il quddiem 'AIEM') jew tnaqqasha
għal ċerti oġġetti li huma prodotti lokalment
fil-Gżejjer Kanarji. L-Anness għal dik id-Deċiżjoni fih
il-lista ta' prodotti li għalihom jistgħu jiġu applikati eżenzjonijiet
jew tnaqqis fit-taxxa. Skont il-prodotti, id-differenza fl-impożizzjoni
bejn il-prodotti lokali u l-prodotti l-oħra ma tistax taqbeż il-5,
il-15 jew il-25 punti ta' perċentwali.
(11)     Id-Deċiżjoni
tal-Kunsill 895/2011/UE tad-19 ta’ Diċembru 2011[9] emendat
id-Deċiżjoni 2002/546/KE billi estendiet il-perjodu
tal-applikazzjoni tagħha sal-31 ta' Diċembru 2013.
(12)     Id-Deċiżjoni
tal-Kunsill 1413/2013/UE tas-17 ta’ Diċembru 2013[10] emendat
id-Deċiżjoni 2002/546/KE billi estendiet il-perjodu tal-applikazzjoni
tagħha sat-30 ta' Ġunju 2014.
(13)     It-taxxa AIEM qed isservi
l-għan tal-iżvilupp awtonomu tas-setturi ta’ produzzjoni industrijali
tal-Gżejjer Kanarji u għad-diversifikazzjoni tal-ekonomija
tal-Gżejjer.
(14)     L-eżenzjonijiet massimi
li jistgħu jkunu applikati għall-prodotti industrijali inkwistjoni
jvarjaw skont is-settur u l-prodott, minn 5 % għal 15 %.
(15)     L-eżenzjoni massima
applikabbli għal prodotti tat-tabakk lesti huwa madankollu ogħla,
għaliex is-settur tat-tabakk huwa każ eċċezzjonali.
L-industrija tat-tabakk, li kienet espandiet ħafna fil-Gżejjer Kanarji,
ilha tonqos b’mod sinifikanti ħafna għal għadd ta’ snin.
L-iżvantaġġi tradizzjonali tal-insularità deskritti hawn fuq
huma naturalment fl-oriġini tat-tnaqqis lokali għall-produzzjoni
tat-tabakk fil-Gżejjer Kanarji. Hemm raġunijiet
għaż-żamma ta’ eżenzjoni sostanzjali għat-tabakk.
Eżenzjoni mit-taxxa hija f’relazzjoni diretta mal-għan li
tinżamm il-produzzjoni fil-Gżejjer Kanarji.
(16)     L-għanijiet li
jippromwovu l-iżvilupp soċjo-ekonomiku tal-Gżejjer Kanarji huma
riflessi fil-livell nazzjonali għall-għan tat-taxxa u l-allokazzjoni
tad-dħul li hija tiġġenera. L-inkorporazzjoni tad-dħul minn
din it-taxxa fir-riżorsi tal-Gżejjer Kanarji tas-sistema ekonomika u
tat-taxxi u l-użu tagħha għal żvilupp ekonomiku u
soċjali tal-istrateġija li l-promozzjoni ta’ attivitajiet lokali hi
obbligu legali.
(17)     L-arranġamenti
għandhom japplikaw għal 6,5 snin. Madankollu se jkun
meħtieġ li jiġu evalwati r-riżultati tagħhom.
L-awtoritajiet Spanjoli għandhom b’hekk jippreżentaw lill-Kummissjoni
sa mhux aktar tard mit-30 ta’ Settembru 2017 rapport dwar l-applikazzjoni
tal-arranġamenti msemmija fl-Artikolu 1, sabiex teżamina
l-impatt tal-miżuri meħuda u l-kontribuzzjoni tagħhom għal
promozzjoni jew iż-żamma ta’ attivitajiet ekonomiċi lokali,
billi jiġu kkunsidrati l-iżvantaġġi li jaffettwaw
ir-reġjuni ultraperiferiċi. Fuq din il-bażi, l-ambitu u
l-eżenzjonijiet awtorizzati skont regoli tal-Komunità għandhom b'hekk
jiġu riveduti jekk dan ikun meħtieġ.
(18)     Il-vantaġġ fiskali
li jkopri AIEM jeħtieġ li jibqa’ proporzjonat sabiex ma jfixkilx
l-integrità u l-koerenza tal-ordni legali tal-Unjoni, inklużi
l-protezzjoni ta’ kompetizzjoni mingħajr xkiel fis-suq intern u l-politiki
ta’ għajnuna mill-Istat.
(19)     Din id-Deċiżjoni
preżenti hija bla ħsara għall-applikazzjoni possibbli tal-Artikoli 107
u 108 tat-TFUE,
ADOTTA DIN ID-DEĊIŻJONI:
Artikolu 1
1.         B’deroga mill-Artikoli 28, 30
u 110 tat-Trattat dwar il-Funzjonament tal-Unjoni Ewropea, l-awtoritajiet
Spanjoli għandhom jiġu awtorizzati sal-31 ta’ Diċembru 2020
li jistipulaw, fir-rigward ta’ prodotti elenkati fl-Anness li huma prodotti
lokalment fil-Gżejjer Kanari, eżenzjonijiet totali jew tnaqqis
parzjali tat-taxxa magħrufa bħala “Arbitrio sobre las Importaciones y
Entregas de mercancias en las islas Canarias (AIEM)”. Dawn l-eżenzjonijiet
għandhom jagħmlu parti mill-istrateġija għall-iżvilupp
ekonomiku u soċjali tal-Gżejjer Kanarji u jikkontribwixxu
għall-promozzjoni ta’ attivitajiet lokali.
2.         L-applikazzjoni ta’
eżenzjonijiet jew tnaqqis totali msemmija fil-paragrafu 1 jistgħu ma
jwasslux għal differenzi li jeċċedu:
(a) 5 % għall-prodotti elenkati
fl-Anness, it-Taqsima A;
(a) 10 % għall-prodotti elenkati
fl-Anness, it-Taqsima B;
(a) 15 % għall-prodotti elenkati
fl-Anness, it-Taqsima C;
(d) 25 % għall-prodotti elenkati
fl-Anness, it-Taqsima D. Madankollu, l-awtoritajiet Spanjoli jistgħu
jistabbilixxu taxxa minima fuq is-sigaretti ta’ mhux aktar minn EUR 18
għal kull 1 000 sigarett, applikabbli biss jekk it-taxxa AIEM li
tirriżulta mill-applikazzjoni ta’ tipi ġenerali ta’ tassazzjoni hija
taħt din iċ-ċifra.
Artikolu 2
L-awtoritajiet Spanjoli għandhom b’hekk
jippreżentaw lill-Kummissjoni sa mhux aktar tard mit-30 ta’
Settembru 2017 rapport dwar l-applikazzjoni tal-arranġamenti msemmija
fl-Artikolu 1, sabiex teżamina l-impatt tal-miżuri meħuda u
l-kontribuzzjoni tagħhom għal promozzjoni jew iż-żamma ta’
attivitajiet ekonomiċi lokali, billi jiġu kkunsidrati
l-iżvantaġġi li jaffettwaw ir-reġjuni ultraperiferiċi.
Fuq din il-bażi, il-Kummissjoni
għandha tippreżenta rapport lill-Kunsill li tinkludi analiżi
sħiħa tal-aspetti ekonomiċi u soċjali u, fejn ikun xieraq,
proposta mmirata għall-adattament tad-dispożizzjonijiet ta’ din
id-Deċiżjoni.
Artikolu 3
Din id-Deċiżjoni għandha tkun
applikabbli mill-1 ta' Lulju 2014.
Artikolu 4
Din id-Deċiżjoni hija indirizzata
lir-Renju ta’ Spanja.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 179, 9.7.2002, p. 22-27.
[2]               ĠU C 54, 4.3.2006, p. 13.
[3]               ĠU C 237, 13.8.2011, p. 1.
[4]               ĠU L 345, 29.12.2011, p. 17.
[5]               ĠU C 209, 23.7.2013, p. 1.
[6]               ĠU L 353, 28.12.2013, p.13,14.
[7]               ĠU C […].
[8]               ĠU L 179,9.7.2001, p. 22
[9]               ĠU L 345, 29.12.2011, p. 17.
[10]             ĠU L 353, 28.12.2013, p.13,14.
ANNESS
A. Lista ta' prodotti li hemm referenza
għalihom fl-Artikolu 1(2)(a) skont il-klassifikazzjoni
tan-Nomenklatura tat-Tariffa Doganali Komuni
Prodotti
agrikoli u tas-sajd:
0207
11/0207 13
Minerali:
2516 90 00
00/6801/6802
Materjali
tal-bini:
3816/3824
40 00 00/3824 50/3824 90 45 00/3824 90 70 00/ 3824 90 97 99/ 6809
Sostanzi
kimiċi:
2804 30 00
00/2804 40 00 00/3105 20 90 00/3208/3209/3210/3212 90 00 00/3213/3214/3304 99
00 00/3925 90 80 00/ 3401/3402/3406/3814 00 90/3923 90 00 00/4012 11 00/4012 12
00/4012 13/4012 19
L-industriji tax-xogħol tal-ħadid:
7604/7608
L-industrija tal-ikel:
0210 12 11 00/0210 12 19 00/0210 19 40 00/0210 19 81/0305 41 00/0305 43
00 90/
0901
22 00 00/1101/1102/1601/1602/1704 90 30 00/1704 90 51 00/1704 90 55 00/
1704
90 75 00/1704 90 71 00/1806/1901 20 00 00/1901 90 91 00/1901 90 99/
1904
10 10/1905/2005 20 20/2006 00 31 00/2008 11 96 00/2008 11 98 00/2008 19 92/
2008
19 93/2008 19 95/2008 19 99/2309
Xorb:
2009 11/2009 12 00/2009 19/2009 41/2009
49/2009 50/2009 61/2009 71/2009 79/2009 89/ 2009 90/2201/2202/2204
It-tessuti u l-ġilda:
6112 31/6112 41
Karta:
4818 90 90 00/4823 90 85 90
L-arti grafika u l-pubblikazzjoni:
4910
B. Lista ta' prodotti li hemm referenza
għalihom fl-Artikolu 1(2)(b) skont il-klassifikazzjoni
tan-Nomenklatura tat-Tariffa Doganali Komuni
Prodotti agrikoli u tas-sajd:
0203 11/0203 12/0203 19/0701 90/0703
Materjali tal-bini:
2523 29 00 00/
L-industrija tal-ikel:
0210 11 11 00/0210 11 31 00/1905/2105
Karta:
4808/4819/4823 90 40 00
C. Lista ta' prodotti li hemm referenza
għalihom fl-Artikolu 1(2)(c) skont il-klassifikazzjoni
tan-Nomenklatura tat-Tariffa Doganali Komuni
Prodotti agrikoli u tas-sajd:
0407 21 00 00/0407 29 10 00/0407 90 10 00
Materjali tal-bini:
2523 90/7010
Sostanzi kimiċi:
3809 91 00/3917 21/3917 23/3917 32 00/ 3917 33
00/3917 39 00/3917 40 00/3923 10 00/39 23 21 00/3923 30 10/3924 10 00
L-industriji tax-xogħol
tal-ħadid:
7309 00/7610 10 00 00/9403 20 80 90
L-industrija tal-ikel:
0403/0901 21/1902/2103 20 00 00/2103 30/2103
90 90/2106 90 98/
Xorb:
2203/2208 40
It-tessuti u l-ġilda:
6302
Karta:
4818 10/4818 20/4818 30/4821
L-arti grafika u l-pubblikazzjoni:
4909/4911
D. Lista ta' prodotti li hemm referenza
għalihom fl-Artikolu 1(2)(d) skont il-klassifikazzjoni
tan-Nomenklatura tat-Tariffa Doganali Komuni
It-tabakk:
2402